MMA (Mixed Martial Arts - Kombinovane Borilačke Veštine) je borilački sport koji se razvio kroz UFC (Ultimate Fighting Championship - 1993). U početku ovo takmičenje je imalo minimalna pravila i ograničenja u borbama, a za cilj da pokaže koja je borilačka veština najefikasnija. Borba je mogla da se vodi u stojećem stavu, klinču ili na zemlji. U svim ovim segmentima borbe, borcima je bilo dozvoljeno da razmenjuju udarce rukama i nogama, izvode obaranja i bacanja, poluge, gušenja... Prve borbe su bile stil protiv stila (Kik Boks protiv Rvanja, Džudo protiv Karatea, Brazilski Jiu-Jitsu protiv Tajlandskog Boksa...). Brzo je postalo jasno da ako borci žele da budu uspešni u ovakvom obliku takmičenja moraju da treniraju različite borilačke veštine. Borci su počeli da kombinuju borilačke veštine u svom treningu (Boks, Kik Boks, Tajlandski Boks, Rvanje, Džudo, Brazilski Jiu-Jitsu...), a rezultat toga je postao poznat kao MMA.\nMMA je vremenom od "Borbe bez Pravila" postao najrealniji borilački sport u odnosu na borbu u realnoj situaciji, sa precizno definisanim pravilima koja primarno vode računa o bezbednosti boraca.\nMMA Self Defense (Kombinovane Borilačke Veštine u Cilju Samoodbrane) je veština borenja koja se trenira u Klubu Samoodbrane "STAV" i predstavlja MMA adaptaciju za realne situacije. U realnosti ne postoje nikakve norme i pravila koja definišu i kontrolišu kako će se borba "na ulici" odvijati i zbog toga se kao i u MMA možemo naći u različitim situacijama, što zahteva poznavanje Kombinovanih Borilačkih Veština kako bi bili sposobni da odreagujemo.\n(Cilj Kluba Samoodbrane "STAV", Razlike Između Borilačkih Veština, Borilačkih Sportova i Samoodbrane i Šta je Samoodbrana?)\nSegmenti borbe u Kombinovanim Borilačkim Veštinama u Cilju Samoodbrane:\n- Borba u stojećem stavu na distanci.\n- Borba u stojećem stavu u klinču.\n- Borba u parteru.\n- Odbrana od iznenadnih napada.\nBorba u stojećem stavu na distanici se odnosi na odbranu od napadača koji pokušava da nam zada udarce iz stojećeg stava. Kao takva, može se uporediti sa borbom u kik boksu, tajlandskom boksu, odnosno bilo kojim borilačkim sportom u kojem se razmenjuju udarci rukama i nogama.\nU realnim situacijama razmena udaraca u stojećem stavu je vrlo česta, bez obzira kako je borba počela i kako se odvija, uvek postoji verovatnoća da se nastavi ili čak završi u ovom segmentu.\nU pojedinim klubovima borilačkih veština i sportova koji pripisuju sebi epitet samoodbrambenih veština, često je ovaj segment borbe, odnosno samoodbrane zapostavljen, ili čak u potpunosti izostaje. Jedan od razloga za to predstavlja nekritički pristup svome radu koji je često propraćen neiskustvom u realnim situacijama, čime logički izostaje i realno sagledavanje efikasnosti primene određenih tehnika. U pojedinim veštinama se uvežbavaju tehnike odbrane od udaraca koji nisu karakteristični za realne situacije ili bar njihov način izvođenja to nije. Takođe, udarci se ne vežbaju, već se samo simuliraju i „provlače“ kroz određene tehnike, čime se njihova upotrebna vrednost znatno ograničava. Nije redak slučaj da u pojedinim klubovima sparing potpuno izostaje, pri čemu se uvežbavanje tehnike svodi na odbranu od napadača koji je uglavnom statičan i kooperatvian, što u značajnoj meri odstupa od realnih situacija. Negativna kulminacija ovakvog trenažnog procesa se odražava u sticanju lažne sigurnosti i nerealnoj predstavi ličnih sposobnosti.\nU Klubu Samoodbrane "STAV" ovom segmentu borbe se ozbiljno pristupa jer je on neizostavni deo samoodbrane.\nBorba u stojećem stavu u klinču je sastavni deo velikog broja borilačkih sportova (džudo, sambo, rvanje, muay thai...). Klinč podrazumeva međusobno držanje individua koje ga formiraju u stojećem stavu. Razlike u klinču između borilačkih sportova uslovljenje su prirodom samog borilačkog sporta, odnosno načina borenja u istom, kao i pravilima koja se moraju poštovati tokom takmičenja. Naprimer, u džudo-u, dobra klinč pozicija je usmerena na stvaranje osnove za izvođenje bacanja, dok je u muay thai-u ista usmerena na stvaranje osnove za efektivno zadavanje udaraca. Takođe, priroda klinča je u velikoj meri uslovljena opremom, pa postoje značajne razlike na primer, između džudo-a i rvanja, iako oba sporta imaju gotovo identičnu ciljnu usmerenost klinča u stojećem stavu.\nU samoodbrani aktivnost napadača u klinču nije ograničena nikakvim pravilima, napadač može iz klinča da zadaje udarce, da pokuša da nas obori ili nešto sasvim treće. Odsustvo pravila i ograničenja u realnim situacijama omogućuje kako napadaču, tako i nama, široki spektar defanzivnih i ofanzivnih aktivnosti u klinču. Klinč u samoodbrani mora da bude nezavistan od odeće koju nosi napadač, odnosno načini na koji ostvarujemo klinč i izvodimo tehnike iz istog, moraju da imaju jednaku efikasnost bez obzira da li je napadač u jakni ili majici bez rukava. U samoodbrani klinč je često rezultat borbe u stojećem stavu na distanci. Klinč predstavlja instiktivnu defanzivnu reakciju čoveka od udaraca i kao takav je vrlo čest u realnim situacijama. Inicijator klinča može biti napadač, ali i osoba koja se brani, a motivi ostvarivanja istog različiti (zadavanje udaraca, obaranje protivnika...).\nBorba u parteru (borba na “zemlji”) je, kao i borba u stojećem stavu u klinču, sastavni deo pojedinih borilačkih sportova (brazilski jiu-jitsu, džudo, sambo, rvanje...). Razlike u parternoj borbi između borilačkih sportova uslovljenje su prirodom samog borilačkog sporta i pravilima koja se moraju poštovati tokom takmičenja. U realnim situacijama odsustvo pravila omogućuje napadaču razne aktivnosti u parteru. Borba u parteru je najčešće rezultat izvedenog obaranja ili bacanja, sa naše strane ili od strane protivnika. U slučaju da smo mi efikasno izveli obaranje ili bacanje, najčešće ćemo ostvariti dominantnu poziciju, a ukoliko je protivnik oborio nas, najčešće ćemo ostvariti podređenu poziciju. Bacanje ili obaranje ne mora uvek da bude uvod u borbu u parteru, često u realnim situacijama, podloga i objekti koji se nalaze u neposrednoj sredini mogu da utiču na gubitak ravnotežnog položaja, saplitanje i padove, kako nas tako i napadača.\nU realnim situacijama najveći broj borbi pre ili kasnije “završi na zemlji”, odnosno pređe u borbu u parteru, što ovaj segment samoodbrane postavlja kao i ostale neizostavnim u njenom trenažnom procesu.\nU realnim situacijama veoma je čest slučaj da osobe budu iznenada napadnute različitim napadima i različito motivisanim napadačima. Iznenadni napad može uslediti u toku razgovora sa osobom koja je do tog trenutka bila samo potencijalni napadač u fizičkom smislu ili napad može uslediti bez ikakve predstave o potencijalnoj opasnosti, kada smo okrenuti napadaču leđima ili bokom, odnosno kada postoji potpuno odsustvo vizuelnog kontakta sa napadačem. Postoji veliki varijabilitet napada kojima možemo biti iznenada napadnuti (udarci, zahvati, hvatovi, obuhvati, gušenja, razne kombinacije ovih...), ali isto tako realne situacije karakteriše manje ili više šablonsko ponašanje napadača, odnosno postoji određeni broj napada koji se najčešće ispoljava.\nTehnike koje se koriste u samoodbrani u ovom segmentu moraju imati visok nivo primenjivosti u najrazličitijim situacijama. Iznenadne napade karakteriše naglo uvođenje organizma u stresnu situaciju, zato odbrana mora biti jednostavna i efikasna.


Rogozin: „Armata“ ulazi u serijsku proizvodnju posle 2019. - Sputnjik Srbija\nRogozin: „Armata“ ulazi u serijsku proizvodnju posle 2019.\n23:03 20.06.2017 Preuzmite kraći link\nSerijska proizvodnja novog ruskog tenka T-14 „Armata“ mogla bi da počne posle 2019. godine, izjavio je zamenik premijera Rusije Dmitrij Rogozin.\nOružje NATO-a nemoćno protiv „Armate“\n„Nadam se da će rukovodstvo ’Uralvagonzavoda‘ potvrditi da je 2019. godina kada će ’Armata‘ dospeti na sve vojne poligone, a zatim i ući u serijsku proizvodnju“, rekao je Rogozin na sastanku kompanije „Uralvagonzavod“.\nOn je izrazio nadu da će „Armata“ decenijama služiti u oružanim snaga, kao što je bio slučaj sa tenkom T-72.\nOsnovni borbeni tenk T-14 „Armata“ je jedini u svetu tenk treće posleratne generacije i u potpunosti ruski proizvod. On se zasniva na univerzalnoj teškoj platformi nove generacije „Armate“, na osnovu koje mogu da se proizvode tenkovi, teška borbena pešadijska vozila, inženjerska vozila, teški oklopni transporteri, vozila za podršku tenkova, izvidnice i upravljanja.\nRogozin je ranije rekao da će obim nabavke tenka „Armata“ biti određen u septembru, nakon što u punoj verziji bude predstavljen predsedniku Rusije Vladimiru Putinu.\nOtkrivamo ko će prvi dobiti „Armatu“\nserijska proizvodnja, tenk Armata, Dmitrij Rogozin


Feb 14, 2020 DDoS\n„Uprkos značajnom rastu, sezona je bila mirnija nego očekivano. Nismo primetilu oluju napada određenim danima, jer kompanije šire svoju aktivnost kako bi sarađivale sa kupcima tokom celog prazničnog perioda. Dakle, nema potrebe da sajber kriminalci pokreću napad kako bi se poklopili sa konkretnim događajem. Međutim, napadači još uvek mogu da nađu način da vam upropaste slobodno vreme, jer sajber kriminal nije običan posao od devet do pet, tako da je važno osigurati da vaše DDoS rešenje za prevenciju može automatski da zaštititi vaše onlajn resurse”, rekao je Aleksej Kiselev (Alexey Kiselev), menadžer za poslovnog razvoja u Kaspersky DDoS Protection timu.\n· Sprovedite stres testove i revizije veb-aplikacija sa zaposlenima ili uz pomoć spoljnih stručnjaka, kako bi se identifikovale najslabije tačke u infrastrukturi kompanije\n· Angažujte stručnjake koji su odgovorni za održavanje operacija sa onlajn resursima. Osigurajte da znaju kako da postupaju u slučaju DDoS napada i da su spremni da reaguju van svog radnog vremena\n· Proverite sporazume trećih strana i kontakt informacije. Ovo uključuje dogovore sa provajderom usluga interneta, tako da biste mogli brzo da ga dobijete u slučaju napada\n· Primenite profesionalna rešenja za zaštitu organizacije od napada. Na primer, Kaspersky DDoS Protection kombinuje bogatu stručnost kompanije Kaspersky u borbi protiv sajber pretnji i jedinstvene razvojne mogućnosti kompanije. Ovo rešenje štiti organizacije od svih vrsta DDoS napada bez obzira na to kada se dese


Milijardu i po za stručni nadzor na pruzi Beograd-Budimpešta | Nova Ekonomija\nDržava će izdvojiti skoro milijardu i po dinara za plaćanje stručnog nadzora nad radovima na pruzi Beograd-Budimpešta, prema planu javnih nabavki Ministarstva građevinarstva, saobraćaja i infrastrukture.\nKako se navodi u planu, procenjena vrednost javne nabavke za nadzor na modernizaciji i rekonstrukciji deonice Novi Sad – Subotica – državna granica je 1.480.000.000 dinara, ili oko 12,5 miliona evra, bez PDV-a.\nOkvirni datum za zaključenje ugovora je jun ove godine, a za njegovo izvršenje decembar 2022., stoji u dokumentu ministarstva.\nKako je podsetio nedavno Istinomer, na samom kraju 2015. godine tadašnji predsednik Vlade Srbije Aleksandar Vučić izjavio je da će građani Srbije moći da koriste modernizovanu brzu prugu Beograd–Budimpešta od 2018. godine. Kako je preneo N1 u oktobru 2019. tada je ministarka saobraćaja Zorana Mihajlović obećala da će na jesen 2021. godine od Beograda do Novog Sada moći će da se stigne za pola sata.


Zakon o jednokratnom porezu na ekstra dohodak i ekstra imovinu na snazi, ali se ne sprovodi\n"Stankom" dobio spor\npred Vrhovnim sudom?\nPoreznici ne naplaćuju ni pristigle rate, a direktor PU Vladimir Ilić to demantuje. Ranije je naplaćeno 60 miliona evra, a očekivalo se da će se prikupiti 2,5 milijarde evra\nBEOGRAD- Odlukom Vrhovnog suda Srbije poništeno je rešenje Uprave prihoda na osnovu kojeg je kompaniji "Stankom" razrezan i naplaćen ekstraprofit u iznosu od 6,5 miliona evra. Ovaj sud je naložio i da se u ponovljenom postupku eventualno utvrdi osnovica za oporezivanje ekstraprofita. Vrhovni sud je ovu odluku doneo 9. septembra, ali je "Stankomu" dostavljena tek posle tri meseca. U ovoj firmi nisu znali da objasne da li je neko namerno prolongirao uručenje rešenja, ili je reč o sporosti birokratije.\nU Poreskoj upravi su nam rekli da još nisu dobili ovo rešenje, a kada stigne postupiće po odluci Vrhovnog suda, bez obzira kakva bila. Uprava prihoda je 24. maja 2002. godine donela rešenje, po kojem je "Stankomu" na osnovu Zakona o jednokratnom porezu na ekstra dohodak i ekstra imovinu određena poreska osnovica od blizu 8,5 miliona evra, od čega je i plaćen . "Stankom" je ovaj porez platio ustupanjem državi svoje poslovne zgrade od 2.300 kvadrata i škole "Miloš Crnjanski" čiju su izgradnju sami finansirali. Pošto žalba ne obustavlja rešenje, bez obzira što su odmah presavili tabak, morali su da namire porez.\nFirme tuže državu\n"Stankom" nije jedina firma koja je sudskim putem osporila rešenje tadašnje Uprave prihoda. Isto je učinio i "Mobtel", pa mu je Poreska uprava po nalogu bivšeg ministra Božidara Đelića, a na osnovu presude Vrhovnog suda, vratila preko 30 miliona evra. Međutim, aktuelni ministar finansija Mlađan Dinkić je dug ipak naplatio, a konačnu reč u ovom maratonskom sporu još nije dao nadležni sud.\nU obrazloženju Vrhovnog suda stoji da Uprava prihoda nije pravilno utvrdila činjenično stanje i primenila odredbe Zakona o ekstraprofitu, Zakona o upravnom postupku i Zakona o obligacionom odnosu. "Stankom" kompanija je bila u grupi preduzeća i pojedinaca koji su označeni kao ekstraprofiteri u periodu od 1989. do juna 2001. godine po osnovu privilegovanog položaja u korišćenju primarne emisije, kupovine deviza po zvaničnom kursu, fiktivnog uvoza, neplaćanja akciza, robnih kontingenata, zatim otkupa stanova ili posedovanja reprezentativnih objekata.\nPoreznici su utvrdili da je preko "Stankom banke" korišćenjem primarne emisije, ova firma investirala u gradnju stanova čijom prodajom je ostvarila ekstraprofit. Međutim, zastupnici "Stankoma" su ovo osporili tvrdeći da su sredstva, dobijena na osnovu kriterijuma NBJ, namenski koristili za gradnju stanova i novac posle vratili prema propisima centralne banke. Oni su kao dokaz naveli i primer građevinskog preduzeća "7 juli" koje je na osnovu istih dokaza oslobođeno plaćanja poreza na ekstraprofit.\nZakon o porezu na ekstraprofit usvojen je polovinom 2001. godine i u prvoj godini doneto je 1.120 rešenja o naplati blizu 400 miliona maraka. Naplaćeno je oko 60 miliona evra, od čega je najveći deo platila porodica Karić i od tada u državnu kasu nije ušlo ništa, iako direktor Poreske uprave Vladimir Ilić tvrdi da se zakon i dalje primenjuje, ali očigledno da priliva novih para nema, pa čak ni po osnovu pristiglih rata od preduzeća gde je ranije započela naplata.\nVećina preduzeća ekstraprofitera bila je u stečaju, drugi su priložili dokumentaciju da nisu ekstra zaradili, dok su nekima, naprasno oprošteni dugovi. Inače, po podacima NBJ, u vreme dok je na na njenom čelu bio Mlađan Dinkić, poreska osnovica za ekstraprofit iznosila je od čak 3,35 milijardi evra, što znači da je trebalo da se naplati oko 2,5 milijardi evra.\n"Banat" prihvatio dokapitalizaciju "Salforda": Platom vraćaju dug\nVlast okleva u deblokiranju rafinerija nafte u Novom Sadu i Pančevu\nVlada Srbije odobrila PTT-u povećanje cena za 8,77 odsto\nRukovodstvo Jata krivo što nema para za plate\nGornji Milanovac: Skuplje mleko


Nastavljena isporuka toplotne energije | Palelive.com\nPočetna Regija Zvornik Nastavljena isporuka toplotne energije\nZVORNIK – Zvorničko preduzeće „Zvornikstan“ je i nakon zvanično završene sezone grijanja nastavilo isporuku toplotne energije korisnicima i ove naknadne usluge neće naplaćivati.\nDirektor ovog zvorničkog preduzeća Mićo Jevtić rekao je da je i danas nastavljena isporuka toplotne energije u stanove i poslovne prostore koji se nalaze u sistemu cenralnog grijanja.\nOn je rekao novinarima da će i narednih dana biti isporučivana toplotna energije, ukoliko temperatura vazduha bude ispod 12 stepeni Celzijusovih.\nNavodeći da je sezona grijanja zvanično završena 15. aprila, Jevtić je rekao da se ove naknadne usluge grijanja stanova i poslovnih prostora neće naplaćivati.\nJevtić je naglasio da je sezona grijanja, koja traje od 15. oktobra prošle do 15. aprila ove godine, prošla na zadovoljavajući način.\nPrethodni članakSankcionisana 223 vozača zbog brze vožnje\nNaredni članakPrijem za odbojkašice u „Hidroelektranama na Drini“


Saobracajna policija : Južne vesti\nNa ulicama u Nišu uskoro policijski "presretač"\n11:28, 12. 1. 2022.\nSaobraćajna policija u Nišu dobila je još jedan uređaj za detektovanje psihoaktivnih supstanci tokom vožnje, kao i radar za vozilo "presretač" koje će uskoro kontrolisati saobraćaj na ulicama. Pomoćnica gradonačelnice Vladislava Ivković najavljuje da će u ovoj godini biti postavljene i zaštitne ograde, ali i ranije obećane kamere za koje još nije izrađen plan.\nTri osobe lakše povređene u udesu kod Grdelice\n13:20, 29. 12. 2021.\nTri osobe povređene su u sudaru koji se dogodio na starom auto-putu ispred Grdelice nešto pre 12 sati. Povređeni su odmah prebačeni u leskovačku Bolnicu iz koje kažu da je reč o lakim povredama i da su svi odmah pušteni na kućno lečenje.\nPijani Aleksinčanin sleteo s puta i udario u parkirana vozila\n14:59, 28. 12. 2021.\nSaobraćajci u Aleksincu zadržali su muškarca koji je vozio sa 1,97 promila alkohola u krvi, sleteo s puta i udario u tri parkirana vozila, a tom prilikom niko nije povređen.\nBujanovčanin za volanom sa 1,74 promila, prevrnuo se na lokalnom putu\n14:23, 15. 12. 2021.\nAutomobil "lada" prevrnuo se na jednom lokalnom putu kod Bujanovca, a nakon izlaska saobraćajne policije na mestu nezgode, kako saopštavaju iz Policijske uprave u Vranju, ustanovljeno je da je vozač imao 1,74 promila alkohola u krvi.\nZa vikend u Nišu zaustavljeno 20 pijanih vozača, jedan sleteo s puta\n16:13, 13. 12. 2021.\nPolicajci u Nišu su prošlog vikenda isključili iz saobraćaja 20 vozača zbog vožnje pod dejstvom alkohola, jednog zbog nasilničke vožnje i jednog pod dejstvom psihoaktivnih supstanci. Jedan od njih sleteo je s puta i udario u parkirano vozilo.\nProkupčanin vozio sa 2,22 promila alkohola u krvi\n13:15, 13. 12. 2021.\nSaobraćajna policija u Prokuplju je tokom redovne kontrole zaustavila 28-godišnjeg vozača koji je upravljao "citroenom" sa 2,22 promila alkohola u organizmu. Vozaču je određeno zadržavanje do 24 sata i protiv njega će biti podneta prekršajna prijava.\nNa ulicama širom Srbije od sutra do 12. decembra biće svi raspoloživi uređaji za kontrolu pijanih vozača, kao i onih koji voze pod dejstvom psihoaktivnih supstanci, najavljuju iz Ministarstva unutrašnjih poslova i napominju da će se za takvim vozačima tragati jer ih je sve više.\nTokom vikenda u Nišu saobraćajci otkrili 726 prekršaja\n17:02, 23. 11. 2021.\nOd svih prekršaja koji je saobraćajna policija evidentirala tokom vikenda, 726 je otkriveno u Nišu, čime se taj grad nalazi na četvrtom mestu po broju prekršaja, podaci su Ministarstva unutrašnjih poslova.\nBio za volanom sa preko 2 promila - kažnjen sa 10 dana zatvora, 100 hiljada dinara i zabranom vožnje\n13:55, 19. 11. 2021.\nSaobraćajci u Merošini u kontroli su otkrili da je 52-godišnjak vozio sa 2,08 promila alkohola u krvi, pa su ga zadržali, a njemu je izrečena kazna od 10 dana zatvora i 100.000 dinara.\nBlačanka vozila sa 1,52 promila alkohola u organizmu\n13:04, 17. 11. 2021.\nSaobraćajci u Blacu su prilikom redovne kontrole saobraćaja zaustavili 39-godišnju ženu koja je, kako je saopšteno, upravljala automobilom sa 1,52 promila alkohola u organizmu.\nVranjanac zaustavljen dok je vozio sa 1,24 promila\n12:19, 17. 11. 2021.\nSaobraćajna policija u Vranju zaustavila je juče 49-godišnjeg muškarca koji je, kako saopštavaju, upravljao automobilom “opel” sa 1,24 promila alkohola u organizmu. Njemu je određeno zadržavanje do 12 sati i protiv njega je podneta prekršajna prijava iz Zakona o bezbednosti saobraćaja.\nVranjanac sa skoro 2 promila alkohola u krvi izazvao udes\n11:04, 16. 11. 2021.\nNije bilo povređenih u saobraćajnoj nezgodi u kojoj je, saopštavaju iz vranjske policije, učestvovao 31-godišnji vozač "folksvagena" koji je za volanom bio sa 1,57 promila alkohola u organizmu. Saobraćajna policija u tom gradu isključila je iz saobraćaja još dva vozača koja su imala preko jednog promila alkohola u krvi.\nMotociklista iz Vranja teško povređen u udesu, drugi Vranjanac vozio sa 1,67 promila\n12:42, 8. 11. 2021.\nSa teškim telesnim povredama prošao je 18-godišnji Vranjanac prilikom sudara automobila i motora kojim je on upravljao. Za vikend je u Vranju bilo još dva udesa u kojima nije bilo povređenih, a iz saobraćaja je isključen 25-godišnji vozač koji je za volanom bio sa 1,67 promila alkohola u krvi.\nNišlija vozio sa 3,38 promila alkohola u krvi, određeno mu zadržavanje\n12:49, 26. 10. 2021.\nTokom redovnoe kontrole sabraćaja u jednom niškom naselju, policajci su jutors zaustavili i zatekli 60-godišnjeg vozača “fijata” koji je vozio sa 3.38 promila alkohola u krvi.\nVranjanac bez dozvole i pod dejstvom alkohola prevozio drva za koja nije imao dokumentaciju\n13:26, 21. 10. 2021.\nBez prateće dokumentacije za ogrevno drvo koje je prevozio i pod dejstvom 1,70 promila alkohola u organizmu, terenskim vozilom upravljao je 45-godišnji Vranjanac koga je saobraćajna policija isključila iz saobraćaja.\n55-godišnji muškarac iz Vranja isključen je iz saobraćaja, saopštavaju iz policije, kada je, dok je bio za volanom "zastave", otkriveno da vozi sa 1,77 promila alkohola u organizmu.\nZa vikend iz saobraćaja u Nišu isključena 33 vozača\n12:47, 4. 10. 2021.\nTokom proteklog vikenda policija je dvojicu vozača kaznila zbog nasilničke vožnje, a jednog jer je odbio alko-test. Ukupno je iz saobraćaja tokom redovne kontrole isključeno 33 vozača, navodi se u saopštenju niške policije.\nProteklog vikenda niška policija je tokom redovne kontrole iz saobraćaja isključila 35 vozača koji su vozili pod dejstvom alkohola, a od toga je petoricu zadržala. Protiv jednog vozača podneta je prekršajna prijava zbog nailničke vožnje.\nU redovnoj kontroli saobraćaja policajci su zatekli 56-godišnjeg vozača “mazde” koji je za volanom bio sa 2,65 promila alkohola u krvi.


sugestivnost i softverizacija\nNaši poslovni procesi, u skladu sa aktuelnim trendovima u poslovima dobrovoljne naplate potraživanja, se pre svega baziraju na ostvarenju odnosa sa dužnikom koji osigurava postojanje suštinske komunikacije (bilo pismene ili usmene).\nNakon prevazilaženja inicijalnog, gotovo ritualnog opštenja, u kome se najčešće susrećemo sa formulanim rečenicama, poput: “Plaćeno je to u međuvremenu”, ili širokogrudim obećanjima o ispunjenju, kod kojih je unapred evidentno da se radi o čistoj kupovini vremena, pristupamo ozbiljnim pregovorima o rokovima i iznosima za namirenje Vašeg potraživanja, uz obavezni nadzor nad njihovim ispunjenjem.\nDodatu vrednost našeg interno definisanog postupka dobrovoljnog namirenja potraživanja, u svetlu savremenih tehnoloških dostignuća, svakako predstavlja i interna računarska platforma, razvijena sopstvenim kapacitetima, pa samim tim i usklađena sa specifičnostima našeg modela rada.\nOsnovna karakteristika softverizacije našeg rada se ogleda u činjenici da se određene standardizovane radnje u postupku dobrovoljne naplate potraživanja, u meri u kojoj je to moguće, oslobode nedostataka imanentnih ljudskom faktoru, ne bismo li ljudske resorse oslobodili za rad u kome su isti neophodni.\nNe postoji mašina koja može da zameni sugestivnost ljudskog odnosa.


Održan okrugli sto o zelenoj ekonomiji - Inženjeri zaštite životne sredine\n1. 4. 2019. 2. 4. 2019.\nU Beogradu, 29. marta, održan je okrugli sto o zelenoj ekonomiji u organizaciji Smart kolektiva i Foruma za odgovorno poslovanje. Događaj je okupio predstavnike i predstavnice civilnog i poslovnog sektora sa ciljem da zajednički pokrenu diskusiju o ključnim izazovima u razvoju zelene ekonomije u Srbiji.\nNa okruglom stolu govorili su Neda Stanković ispred Smart kolektiva, Milica Mišković ispred Foruma za odgovorno poslovanje, Aleksadnar Milošević ispred CRH Srbije i Igor Jezidmirović ispred udurženja “Inženjeri zaštite životne sredine”.\nNajpre je Neda Stanković predstavila GEAR projekat, njegove aktivnostima i dosadašnje ciljeve, kao i pregled politika Evropske unije koje se odnose na zelenu ekonomiju. Aleksadnar Milošević, ispred CRH Srbije, predstavio je način na koji ova kompanija ulaže u zaštitu životne sredine i društvenu odgovornost. Igor Jezdimirović govorio je o ključnim problemima međusektorske saradnje kada je u pitanju postizanje zadovoljavajućeg nivoa zdrave životne sredine i njene zaštite.\nUčesnici i učesnce diskusije složili su se da sistemski pristup rešavanju problema u oblasti životne sredine može biti postignut jedino kroz međusobnu saradnju civilnog, javnog i biznis sektora.\nOvaj događaj je deo projekta GEAR- Green Economy for Advanced Region koji ima za cilj da poveća uticaj organizacija civilnog društva iz Srbije, Crne Gore, Bosne i Hercegovine, Severne Makedonije i Albanije u oblasti životne sredine unapređujući umrežavanje, osnažujući njihove kapacitete i promovišući zelenu ekonomiju kroz projekte organizacija na lokalnom nivou.\nProjekat je finansiran od strane Evropske unije i sprovodi se u okviru Programa podrške civilnom društvu i medijima u periodu od 2016-2017, a realizovan je od strane organizacije FORS Crna Gora u partnerstvu sa Smart Kolektivom iz Srbije, Centrom za razvoj i podršku iz Bosne i Hercegovine, organizacijom EKO Svest iz Severne Makedonije, EDEN Centrom iz Albanije i organizacijom Slap iz Hrvatske.


“Niveus tim” podelio oko 100 paketa najugroženijima – GMinfo\nAgencija „Niveus tim“ iz Gornjeg Milanovca, započela je pre dva dana podelu paketa najugroženijim sugrađanima. Juče i danas podeljeno ih je oko stotinu, težine do 25 kg, kaže se u saopštenju informativne službe kabineta predsednika opštine.\n– U prethodna dva dana na osnovu donacije preduzeća „Kumovi” doo, koje se bavi veleprodajom voća i povrća, poljoprivrednog gazdinstva i mlina „Zrnce po zrnce“ iz Teočina, mlekare „Promlek“ i veterinarske apoteke „Veta medika“, uspeli smo da pripremimo oko 100 paketa sa osnovnim životnim namirnicama (voće, povrće, pasulj, projino i kukuruzno brašno) – kaže Milan Tadić iz agencije “Niveus tim”.\n– Inače, Niveus tim postoji već 4 godine i licencirani je pružalac socijalne zaštite, za uslugu pomoć u kući starim i nepokretnim licima kao i lični pratilac deci sa smetnjama u razvoju – istakao je Tadić“ i dodao „usluge pružamo u više od 20 gradova i opština a oko 300 radnika brine o 1500 lica“.\nU Gornjem Milanovcu ima 147 aktivnih korisnika koji su na osnovu rešenja Centra za socijalni rad upućeni za pomoć u kući „Niveus timu. Od trenutka kada je proglašeno vanredno stanje Agencija je oformila Call centar čiji je broj 032/711-406.\nBojan Pučković, pravnik agencije „Niveus tim“ kaže da tokom dana beleže dosta poziva i da svima izlaze u susret. Najčešći pitanja odnose se na dostavu lekova, hrane, sredstava za ličnu higijenu, zatim na podizanje penzije po osnovu ovlašćenja ali i plaćanje računa.\n– Prilikom poziva Call centru uzmemo podatke i zahtev korisnika, adresu, kontakt telefon, naša ekipa izlazi na teren u saradnji sa opštinskim Štabom. Prilikom. Dostavljamo namirnice, zajedno sa fiskalnim računom i do sada nikakvih problema nije bilo – ističe Pučković i naglašava da su svi kapaciteti angažovani, 40 zaposlenih je na gradskom i 10 u seoskom području.\nU planu agencije „Niveus tim“ je otvaranje Call centra za psiho-socijalnu pomoć. Tim stručnih radnika čini 25 licenciranih lica, socijalnih radnika i pedagoga koji će biti na raspolaganju svim starijm sugrađanima kako bi im pomogli prevazilaženje ovog perioda, navodi se u saopštenju.


Evropski Amazon Archives - Tajmlajn\nPosts Tagged ‘Evropski Amazon’\nPredstavljen UNESCO rezervat biosfere „Bačko Podunavlje”\nGrad Sombor, Pokrajinski zavod za zaštitu prirode i WWF organizovali su 14. jula promociju UNESCO rezervata biosfere „Bačko Podunavlje“. Rezervat biosfere “Bačko Podunavlje” deo je “Evropskog Amazona”, koje predstavlja jednu od najočuvanijih ritsko-močvarnih celina na čitavom toku Dunava.\nU Somboru su se okupili predstavnici opština Apatin, Odžaci, Bač, Bačka Palanka i grada Sombora na čijem području se prostire „Bačko Podunavlje“, kao i predstavnici mesnih zajednica, okruga, upravljača zaštićenih područja, korisnika prostora, privrede, udruženja građana i organizacija koje se bave zaštitom prirode i održivim razvojem.\nUčesnicima skupa su se obratili: Dušanka [...]\nMeđunarodni događaj koji je u sredu 12. jula organizovan u okviru projekta coopMDD u mestu Letenje na Muri u Mađarskoj, okupio je više od 100 učesnika, nevladinih organizacija i vladinih institucija iz pet država u zajedničkoj proslavi naše zajedničke prirodne baštine. Područje oko reka Mure, Drave i Dunava, popularno nazvano Evropski Amazon, će u narednim godinama biti zaštićeno kao prvi UNESCO rezervat biosfere koji se nalazi u pet država.\nProtežući se kroz Austriju, Sloveniju, Hrvatsku, Mađarsku i Srbiju, rečni predeo uzduž tokova ove tri reke čini 700 kilometara dug zeleni pojas, koji spaja gotovo milion hektara visoko vrednih prirodnih staništa i lokaliteta šarolike [...]


Protesti u Crnoj Gori: Zašto građani izlaze na ulice - Dnevni list Danas\nPočetna » BBC News na srpskom » Protesti u Crnoj Gori: Zašto građani izlaze na ulice\n0Piše: BBC News na srpskom 15. aprila 2019. 10.31 Izmenjeno: 18. aprila 2019. 04.04\n„Cilj protesta je mirna demontaža korumpiranog sistema i priprema za prve slobodne izbore u Crnoj Gori jer ovde vlast nikada nije smenjena na izborima“, kaže za BBC na srpskom Džemal Perović, jedan od organizatora protesta „Odupri se – 97000″.\nVlasti upozoravaju da se protiv Crne Gore vodi „hibridni rat“ iz stranih centara moći, kako je nedavno predsednik Đukanović poručio na televiziji Prva.\nNaziv protesta dolazi od afere „koverta“ koju je javnosti prezentovao Knežević objavljujući video snimak na kome on daje kovertu sa, kako tvrdi, 97,5 hiljada evra tadašnjem gradonačelniku Podgorice Slavoljubu Stijepoviću koji bi bili korišćeni za kupovinu glasova na izborima.\n„Ja se stidim u kakvoj državi živim i želeo sam da podelim taj stid sa javnošću.“\nTo se nije desilo, već se desio muk.“\n„Protest je i politički i građanski – izneli smo čisto političke zahteve i mi ne bežimo od toga“, otvoreno kaže Džemal Perović.\nŠto se tiče organizacije, oni su potpuno građanski – nisu ga organizovale ni opozicija, ni partije već grupa građana“, kaže Abazović čija stranka na svojim stranicama na društvenim mrežama aktivno izveštava o protestima.\n„Ovo su protesti koji teže zadovoljenju pravde – manje je važno da li će ih neko zvati građanski ili politički“, kaže za BBC na srpskom Andrija Mandić, lider Nove srpske demokratije koja je jedna od članica DF-a.\nOrganizatori protesta ponudili su predstavnicima opozicije u crnogorskoj Skupštini tekst „Sporazuma za budućnost“ i dobili podršku svih 39 poslaničkih potpisa.\n„Institucije u Crnoj Gori su blokirane, zarobljene – a to stoji i u izveštaju Evropske komisije“, kaže Džemal Perović.\nTim činom je delegitimisana i poslednja nada da u ovoj zemlji postoji bilo kakva institucija koja bi mogla da odgovori ovim izazovima.“\nZa Andriju Mandića, ovi protesti drugačiji su od onih u susedstvu – kaže da u Beogradu i Tirani protestuju ljudi koji su već bili na vlasti i koje od aktuelnih režima dele „nijanse“.\nOvo je zemlja koja nije položila test demokratije, mirne promene vlasti, bez nasilja i prevrata“, kaže Mandić.\nDemokrate Alekse Bečića, Demos Miodraga Lekića i Crnogorska Vladimira Pavićevića organizuju svoju seriju protesta pod parolom „Ne boj se“, a učesnici se na kraju priključe protestu „Odupri se – 97000″\nPostoji opšta rezignacija građana i prema vlasti DPS-a, ali i prema opoziciji koja je konstantno u svađi i stalno stvara utisak da je u međusobnoj borbi za svaki glas“, kaže Džemal Perović.\nProtesti su uvek ovde imali efekta, ali problem nastaje kad dođe do izbora – režim tada zloupotrebljava poluge moći i krade na izborima“, kaže Mandić.\nGovoriti da su svi isti, a da niko nikad nije probao drugo – mislim da je malo licemerno.“\nCilj je da vratimo nadu ljudima da su promene moguće – a onda niko više neće biti nedodirljiv, političari će biti smenjivi i moraće da rade u interesu građana“, kaže Abazović.\nNi okupljanje „Odupri se – 97000″ nije u potpunosti imuno na već poznate „dečije bolesti“ crnogorskih protesta.\nNa nama je da nastavimo borbu, ne uključujemo se u političke igre koje će se dešavati, da budemo korektivni faktor kao grupa građana kojoj građani veruju i koja treba da probudi svest da treba biti korektiv i svakoj novoj vlasti“, kaže jedan od organizatora Džemal Perović.\nAko neko želi da sačuva duh politike Mila Đukanovića koja počiva na antisrpstvu, tu se pravi velika greška i takav pristup ne može doneti dobro Crnoj Gori.“\nPristalice pokreta ”Odupri se 97000” imaju poseban način protesta.\n„Nisam srećan što pojedini akteri, između protesta, sklanjaju fokus sa tema i afirmišu druga pitanja poput spoljnopolitičkih, pale zastave međunarodnih organizacija, retorikom doprinose sklanjanju pažnje sa temeljnih zahteva i suštinske stvari koja nas povezuje – suprotstavljanje režimu i želja za slobodnim izborima.“\nDa je ovo pokrenula bilo koja politička opcija pojedinačno – bilo bi osuđeno na propast“, kaže Abazović.\nI bukvalno, to će biti svanuće – u moralnom, ekomonskom i političkom smislu“, kaže Dritan Abazović.\n„Taj dan izgledaće kao i našim precima kada su se oslobađali od raznih okupacija – to može da bude samo dobar dan za Crnu Goru, a za mene i moju porodicu biće to svakako jedan od najradosnijih dana.“\nDa ima, ovaj režim bi pao znatno ranije“, zaključuje Perović.


SGA - Upitnik za nove članove Survey\nSGA - Upitnik za nove članove\nPopunjavanje upitnika zahteva manje od 15 min.\nSGA (http://sga.rs) je nevladina organizacija osnovana sa ciljem da podrži sektor za razvoj video igara u Srbiji. Aktivnosti SGA su fokusirane ka svim akterima uključenim u ekosistem oko ovog sektora (ka pojedincima, timovima, kompanijama i institucijama/organizacijama).\nOvaj uptinik je usmeren ka svim startapima i kompanijama koje se bave razvojem video igara u Srbiji. Ispunjavanjem upitnika pomoći ćete jačanje ovog sektora, kao i formulisanje SGA aktivnosti tako da optimalno podrži vaše projekte, kompaniju kao i ceo ekosistem kroz:\nFormiranje izveštaja o industriji video igara u Srbiji, koji će ukazati na važnost iste za ekonomiju i omogućiti da se industrija video igara prepozna kao nezavisne grana u okviru IT industrije.\nKreiranje sveobuhvatog preseka ekosistema tako da se ustanovi veličina, sadržaj i aktivnosti u okviru istog, te da se na osnovu trenutnog preseka identifikuje kako najbolje da se podrži dalji razvoj.\nFormiranje ažurne baze svih startapa i kompanija iz sektora za razvoj video igara tako da investitori i izdavači zainteresovani da pomognu startape i kompanije u Srbiji imaju pregled ekosistema da bi podržali lokalne projekte, startape ili kompanije. Startapi i kompanije zainteresovani da ih SGA promovise kroz asocijaciju u cilju privlačenja investicija, mogu to da naznače u okviru upitnika. SGA će zatim stupiti u kontakt direktno sa zainteresovanim kompanijama u cilju prezentuju kompaniju u odgovarajućoj formi za investitore.\nVerujemo da ćete svojim učešćem podržati sektor za razvoj video igara u Srbiji.


Iskustva Putnika sa turističkim agencijama | Netvodic Plus\nVi ste ovde: Netvodic.com / Listinzi / Turističke agencije, Turistički Portali / Iskustva Putnika sa turističkim agencijama\nPutujSigurno.rs je turistički portal sa ocenama, iskustvima i komentarima putnika o svim turističkim agencijama, specijalnim ponudama turističkih agencija i novostima iz sveta putovanja. PutujSigurno pomaže putnicima da izaberu svoja putovanja i turističke agencije.\nPortal PutujSigurno zajednici putnika pruža savete i bitne informacije kroz svet putovanja, specijalnu blog sekcija koju pišu naši stručni saradnici za turizam i putovanja.\nPutujSigurno pomaže putnicima da izaberu svoja putovanja i turističke agencije. Putnici imaju mogućnost da ocenjuju i komentarišu turističke agencije sa kojima su putovali ili da upoređuju turističke agencije sa kojima žele da putuju.


Dobra vest za proizvođače sadnica leske - Domaćinska kuća\nKuća » Agro vesti » Dobra vest za proizvođače sadnica leske\nDobra vest za proizvođače sadnica leske\nEvropska komisija (EK), nakon sprovođenja opsežnih i složenih procedura, odobrila je Srbiji izvoz sadnica leske bez ijednog dodatnog zahteva, saopštilo je Ministarstvo poljoprivrede Srbije.\nIzdatim odobrenjem Srbija je postala treća država na svetu koja sada može da izveze sadnice leske na teritoriju Evropske unije (EU), a nakon odluke EU da obustavi uvoz visokorizičnog bilja iz svih zemalja još 2019. godine, prenosi Beta.\nKako je naglašeno, prve zemlje koje su dobile izuzeća su Japan, Australija, Srbija, potom Novi Zeland, Sjedinjene Američke Države i Turska.\nSrbija je tom odlukom EК među prvim zemljama koje su uspele da pripreme izuzetno obimne materijale, koji su, između ostalog, podrazumevali prikupljanje svih naučnih i tehničkih podataka ikada objavljenih po pitanju štetnih organizama vezanih za tu biljnu vrst,u uključujući i sitem organizacije kontrola, kao i izveštaje o registraciji pesticida.\nNavodi se i da je ovo druga dozvola koju je Srbija pojedinačno dobila, nakon dobijanja iste za sadni materijal jabuke 2020. godine. U narednom periodu očekuje se i odluka za izvoz sadnica ostalog koštičavog voća.\nIz Ministarstva poljoprivrede istakli su da je odobravanje izvoza od izuzetnog značaja za srpske rasadničare iz Rasinskog okruga, teritorije Grada Šapca i Zapadnobačkog okruga koji su takođe imali veliki udeo u pripremi teške i obimne dokumentacije.\nPrevPrethodnaSa kojim preparatima tretirati breskvu\nSledećaRadovi u pčelinjakuSledeći


VIŠKOVIĆ SA ZATLEROM: RS prva u BiH ispunjava obaveze iz domena evropskih integracija | Banjaluka.net\nPredsjednik Vlade Republike Srpske Radovan Višković istakao je na sastanku sa šefom Delegacije EU u BiH Johanom Zatlerom opredijeljenost Srpske za evropske integracije, te sagovornika upoznao o Programu ekonomskih reformi Republike Srpske za period 2020-2022. godine, kreiranom u skladu sa preporukama iz Mišljenja Evropske komisije.\nVišković je na sastanku u Banjaluci ponovio da Republika Srpska prva u BiH ispunjava obaveze kada je riječ o evropskim integracijama i naglasio da će nastaviti da aktivno daje doprinos sprovođenju aktivnosti po pitanju opredijeljenosti za evropski put, uvažavajući ustavne nadležnosti u BiH, saopšteno je iz Biroa Vlade za odnose sa javnošću.\nNa sastanku je razgovarano i o reformi javne uprave, instrumentu pretpristupne pomoći /IPA tri/, kao i o aktivnostima po pitanju digitalizacije poslovanja, te predstojećim zajedničkim sastancima i aktivnostima vlada Republike Srpske i Federacije BiH, te Savjeta ministara.\nIstaknuto je uvjerenje da će na partnerskim odnosima biti nastavljeni započeti reformski procesi i realizacija projekata značajnih za unapređenje poslovnog ambijenta i poboljšanje standarda svih građana.


Beta 23. januara 2017. 16:00\nSpasilački timovi u Italiji izvukli su danas tri šteneta iz ruševina planinskog hotela zatrpanog lavinom pre šest dana.\nPortparol vatrogasaca je rekao da je pronalaženje štenaca, koji su u dobrom stanju, pozitivan znak da ima nade za najmanje 20 osoba koje su još uvek zatrpane, uprkos tome što su uslovi sve lošiji jer se sneg pretvara u led.\nSpasilački timovi, koji su do sada izvukli devet osoba, smatraju da pod ruševinama hotela Rigopjano i oko 120.000 tona snega kojima su zatrpane, postoje vazdušni džepovi u kojima bi moglo biti još preživelih.\nIz zatrpanog hotela u podnožju venca Gran Saso do sada su izvučena i tela šest poginulih.\nTri šteneta, rase Meremansko-Abružanski ovčarski pas pronadjena su u kotlarnici, a kako bi doprli do njih, spasioci su probili zid.\nNjihovi roditelji Nuvola i Lupo izbegli su nalet lavine 18. januara i pre par dana sišli niz planinu.


21/09/2021 22/09/2021 admin\t0 Comments\nLegendarni košarkaški trener Dušan Duda Ivković sahranjen je na Novom groblju u Beogradu u prisustvu porodice i brojnih velikana iz sveta košarke.\nDušan Duda Ivković je sahranjen u porodičnoj grobnici na Novom groblju u prisustvu porodice, prijatelja i velikog broja bivših i još uvek aktivnih košarkaša i trenera.\nKomemoracija povodom smrti Dušana Dude Ivkovića održana je u ponedeljak u Narodnoj Skupšni Republike Srbije.\nIvković je primljen je u FIBA Kuću slavnih. Dobio je prestižnu nagradu “Aleksandar Gomeljski” za najboljeg trenera Evrolige u sezoni 2011/12, a prvi je trener u istoriji koji je dobio i specijalnu nagradu “Legenda Evrolige”.\n← SA NOVAKOM PO SALATARU: Ðoković na spisku Srbije za Dejvis kup\nSelaković razgovarao u Njujorku sa ministrima spoljnih poslova Tunisa, Estonije i Bolivije →


BTC $62.344 -1,01%\nETH $4.207 +0,17%\nXRP $1,12 +1,98%\nBCH $614 -0,94%\nDOGE $0,27 +1,30%\nIstraživanje Chainalysis-a pokazuje da je samo 1,3% ekonomskih transakcija kod bitkoina izvršeno od strane trgovaca u prva četiri meseca 2019. godine.\nIstraživanje američke blokčein kompanije Chainalysis obaveštava da je samo 1,3% ekonomskih transakcija za bitkoin (BTC) došlo od trgovaca u prva četiri meseca 2019. godine, prenosi Blumberg 31. maja.\nNiska brojka je navodno simptomatična za spekulativni trend na koji Bloomberg sugeriše da sprečava da kriptovaluta bude usvojena za plaćanje: budući da bitkoin i dalje pokazuje značajnu volatilnost, njegova priroda kao špekulativnog sredstva destimuliše korisnike da ga koriste kao jedinicu za potrošnju.\nAkumulacija - ili hodl, sleng iz industrije - čini se da je u direktnom sukobu sa budućnošću kriptovalute kao zamenom za valute u fiat. Kim Grauer, viši ekonomista u kompaniji, predložio je:\n"Ekonomska aktivnost bitkoina i dalje dominira berzanskim trgovanjem. Ovo sugeriše da bitkoinov glavni slučaj upotrebe ostaje spekulativan, a korišćenje bitkoina za svakodnevne kupovine još uvek nije stvarnost."\nKao deo baze podataka, Chainalysis navodno prati pružaoce usluga kripto plaćanja kao što je BitPay, koji je navodno obradio 1 milijardu dolara za trgovce u 2017. i 2018. godini.\nPodaci Chainalysis-a pokazuju da je aktivnost trgovaca za bitkoin na vrhuncu dok je bio u porastu - kao krajem 2017. godine, kada su trgovačke usluge dostigle najviši nivo od 1,5% ukupne bitkoin aktivnosti, pre nego što je pao na 0,9% u 2018. godini dok je tržište bilo u padu, a zatim porastao ponovo tokom ovogodišnjeg oporavka. BitPay rukovodilac Soni Sing je izjavio za Bloomberg da je kompanija primetila isti trend.\nIzmeđu januara i aprila ove godine, transakcije vezane za berzu su ipak nastavile da čine 89,7% svih bitkoin aktivnosti - što je samo mali deo od 91,9% za celu 2018, pokazuju podaci Chainalysisa.\nOvog meseca, Coinbase, velika berza kriptovaluta u SAD-u objavila je da će Coinbase Commerce (procesor kripto plaćanja za trgovce) da počne da podržava Circle-ov stejblkoin USD Coin (USDC).


Danska kompanija "Grundfos" otvorila novi pogon u Inđiji, prvo postrojenje te vrste van skandinavskih zemalja - Naši u svetu\nDanska kompanija “Grundfos” otvorila novi pogon u Inđiji, prvo postrojenje te vrste van skandinavskih zemalja\nObjavljeno 12/09/19 u 19:30\nMinistar privrede Goran Knežević otvorio je u Inđiji novo postrojenje za preradu otpadnih voda “BioBuster” (BioBooster) kompanije “Grundfos”, koje je prvo ovakvo postrojenje van skandinavskih zemalja, saopštilo je Ministarstvo privrede, prenosi RTS.\nDodaje da kompanija “Grundfos” uspešno posluje u Srbiji deset godina.\n“Činjenica da kompanija deset godina uspešno posluje, govori koliko je Srbija dobro mesto za ulaganje”, rekao je ministar Knežević i dodao da očekuje da će iznos ukupnih stranih investicija u ovoj godini premašiti četiri milijarde evra.\nDirektor “Grundfos” Srbija Veljko Todorović rekao je da će ta investicija omogućiti još efikasniju proizvodnju uz umanjenu potrošnju vode, uz još bolju brigu za životnu sredinu.\nAmbasador Danske u Srbiji Anders Kristian Hougard podsetio je da “Grundfos” u Inđiji zapošljava 750 ljudi i istakao da da su danske investicije u Srbiji orijentisane na izvoz.\n“Pokazali ste kako imate dobre uslove za rad i kroz vaše održivo poslovanje postavili visoke standarde. Pomogli ste i Danskoj da održi imidž zemlje kojoj joj jedan od najvećih prioriteta očuvanje životne sredine i održivi razvoj”, rekao je Hougard, saopštilo je Ministarstvo privrede.\nGrundfosInđijaPogon za preradu otpadnih voda\nVlast u Indiji primenjuje mere ravne skrivenoj kameri za kažnjavanje onih koji ne…\n“Policija nas maltretira i tuče”! Srpska manekenka u Indiji proživljava…\nDržavljani Srbije u indijskom gradu mole za pomoć da se evakuišu\nIndija uvela zabranu kretanja za 1,3 milijardi ljudi, a policija ovako kažnjava one…


četvrtak, 04 avgust 2016 13:15\npetak, 14 avgust 2015 12:14\nNačelstvo Saveza izviđača Srbije, poziva sve odrede da nominuju svoje članove koji koji imaju želju da se priključe radu resornih timova.\nOsnovni uslovi su da kandidati imaju najmanje 16 godina i da su članovi jedinica registrovanih u Savezu izviđača Srbije.\nponedeljak, 04 jul 2016 12:12\nčetvrtak, 30 jun 2016 06:39\nDragi učesnici "Prolećnog izazivanja -Olimpiski plamen",\nOvih dana dosta vas nas je kontaktiralo sa molbom za produženje roka za izvršavanje izazova kako biste imali vremena da izvršite iste. Svesni smo da je u proteklom periodu bilo dosta i odredskih, međuodredskih i saveznih aktivnosti, pa vam stoga dajemo mogućnost da u toku leta izvršite svoje izazove. Novi rok za slanje popunjenih obrazaca i videa sa izazovima je 1. 9. 2016. godine.\nponedeljak, 23 maj 2016 21:57\nU kancelariji Saveza izviđača Srbije, u nedelju 22. maja 2016. održan je konstitutivni sastanak Nadzornog odbora SIS.\nČlanovi Nadzornog odbora za predsednika NO izabrali su Momira Jezdimirovića, a za zamenika predsednika Dragana Đorđevića.\nNa sastanku je postignut dogovor o dinamici rada Nadzornog odbora u narednom periodu, a u toku prvog sastanka NO je počeo sa pregledom dokumentacije Saveza izviđača Srbije.\nponedeljak, 23 maj 2016 10:03\nutorak, 26 april 2016 11:17\nJubilarni, 20. broj TIPI-ja, časopisa namenjenog predvodnicima, vodnicima i vođama, donosi nekoliko zanimljivih predloga aktivnosti posvećenih obeležavanju Međunarodnog dana Sunca.\nOd 1974. godine, Dan Sunca obeležava se 3. maja, a ovaj međunarodni dan priznat je od strane Ujedinjenih nacija.\nutorak, 19 april 2016 10:04\nDragi stariji izviđači i planinke,\nDrago nam je da ste u velikom broju prihvatili izazov! Tokom izvlačenja održanog u nedelju, 17. aprila, izvučeni su izazivači i vodovi koji izazivaju. Spisak možete preuzeti ovde.\nutorak, 29 mart 2016 10:06\nZbog velikog broja prijava koje su pristigle poslednjeg dana rok za prijavu je produžen do petka 15. aprila 2016. godine.\nTim za starije izviđače i planinke Saveza izviđača Srbije ovog proleća po prvi put organizuje aktivnost „Prolećno izazivanje – Olimpijski plamen”. Cilj aktivnosti je povezivanje vodova iz različitih jedinica širom Srbije, jačanje timskog duha i savladavanje delova Programa na zanimljiv i neobičan način.\nčetvrtak, 07 april 2016 08:23\nIzložba povodom Svetskog dana vode\nnedelja, 27 mart 2016 17:05\nU Skupština grada Novog Sada, 18. marta 2016. godine otvorena je izložba povodom Međunarodnog dana vode, 22. marta. Izložbu pod nazivom "Bez vode nema.." čine likovni radovi i fotografije izviđača Srbije, koji su svoje radove slali u toku istoimenog konursa.


Pirot na evropskoj mapi kulturne baštine, uz Amsterdam, Dubrovnik... | Pirot vesti\nPočetna/Više/Kultura/Pirot na evropskoj mapi kulturne baštine, uz Amsterdam, Dubrovnik…\nPirot na evropskoj mapi kulturne baštine, uz Amsterdam, Dubrovnik…\n28. December 2016.\nOdbor Evropa Nostre, organizacije EU koja se bavi očuvanjem kulturne baštine Evope, prihvatio je aplikaciju Grada Pirota da postane pridružena organizacija ove mreže, saopšteno je danas iz Gradske uprave. Na istoj sednici deo ove mreže postao je i niški Zavod za zaštitu spomenika kulture, kojim veoma uspešno rukovodi Piroćanka Elena Vasić Petrović. Pirot je tako postao prvi grad u Srbiji koji je postao deo ove mreže, a među gradovima koji su već članovi su Amsterdam, Dubrovnik i mnogi drugi. Pirot je za članstvo u ovoj organizaciji ponajviše kvalifikovala prestižna nagrada Studiji zaštite sela Gostuša, koju su radili stručnjaci niškog Zavoda za zaštitu spomenika kulture.\nEvropa Nostra je pan-evropska mreža koju čini preko 250 organizacija civilnog društva, 150 pridruženih organizacija, 1500 pojedinačnih članova iz preko 50 zemalja aktivnih u oblasti nasleđa, podržanih od strane mnogih javnih institucija, privatnih kompanija i pojedinaca. Evropa Nostra je glas civilnog društva u oblasti očuvanja i promocije Evropskog kulturnog i prirodnog nasleđa.\nOsnovana 1963, danas je prepoznata kao najreprezentativnija mreža u oblasti nasleđa u Evropi. Predsednik Evropa Nostre je Plasido Domingo, svetski poznati operski pevač i dirigent.\nNagrada Evropske unije i Evropa Nostre za nasleđe započeta je od strane Evropske komisije 2002 i od tada implementirana od strane Evropa Nostre.\nPodsećamo Vas da je u oblasti nasleđa za 2016. godinu za dostignuća u oblasti konzervacije, istraživanja, posvećene službe i edukacije, treninga i podizanja svesti, nezavisni stručni žiri pregledao 187 aplikacija, i među njima između ostalih nagradio Studiju zaštite sela Gostuša na Staroj planini koju je uradio tim arhitekata–konzervatora Zavoda za zaštitu spomenika kulture iz Niša na čelu sa direktorkom Elenom Vasić Petrović.\nNagrada Evropske Unije i Evropa Nostre za nasleđe ojačava kapacitete sektora nasleđa u Evropi isticanjem najboljih praksi, podsticanjem međugranične razmene znanja i povezivanjem i umrežavanjem različitih aktera. Donosi i podsticaje pobednicima, kroz veću međunaodnu pažnju i promociju, olakšano finansiranje i povećan broj posetilaca. Uz to, povećava svest o zajedničkom nasleđu u javnosti i ističe njegov evropski karakter.\nSmatramo da je učešće Grada Pirota u aktivnostima jedne ovakve mreže, razmena iskustava i ideja na međunarodnom nivou neprocenjivo i nadamo se da ćemo svojim članstvom doprineti očuvanju i promociji kulturnog i prirodnog nasleđa i evropskih vrednosti.\nPirotske vesti su još letos, ekskluzivno, najavile da će Pirot postati pridruženi član Evropa Nostre u intervjuu sa generalnim sekretarom ove organizacije Sneškom Quaedvlieg-Mihailović, koja je u Pirotu boravila na promociji prestižne nagrade u Domu kulture.\nPirotski IT stručnjaci na konferenciji "Microsoft…\nVirtuelna tura pirotskom tvrđavom - šetnja kroz…\nRekonstrukcija Doma Vojske u Pirotu deo velikog…\nFilm o srpskom kolu snimaće se i u Pirotu\n"Priča o ćilimu" - međunarodni projekat Muzeja…\nEvropski dan kulturne baštine: Fotografije kulturnog…\nelena vasić petrović europa nostra istaknuto\nVatreni spektakl u centru grada – Ludifiko oduševio Piroćance\n2. August 2017.\n21. February 2015.


ministar Mali | Novosti.rs\nMINISTAR finansija Siniša Mali izjavio je danas da je više od 50.000 firmi dobilo subvencije za nabavku fiskalnih kasa za prelazak na novi sistem e-fiskalizacije.\n22. 12. 2021. u 11:26\nSINIŠA MALI NA VAŽNOM SASTANKU: Razgovor sa ministrima uoči samita u Tirani\nMINISTAR Mali sastao se sa ministrima inicijative Open Balkan uoči samita u Tirani koji se održava ovog meseca.\n14. 12. 2021. u 12:47\nMINISTAR finansija Siniša Mali najavio je da će 1. novembra početi isplata 30 evra svim punoletenim građanima koji su se za tu pomoć prijavili još u aprilu mesecu.\nMALI O PISANJU KRIKA: Očigledno im je važnije da idu da se slikaju po televizijama i da šire svoje laži, nego da dođu na događaj\nMINISTAR finansija Siniša Mali negirao je danas navode novinara internet portala Krik da im nije upućen poziv za jučerašnju konferenciju za novinare navodeći da je najava za konferenciju uredno poslata kad i svim drugim redakcijama.\n06. 10. 2021. u 10:03\nMINISTAR Mali danas je u radnoj poseti Londonu, gde se sastao sa direktorom Uprave za poreze i carinu Ujedinjenog Kraljevstva DŽimom Harom.


Fudbaleri Crvene zvezde pobedili su večeras Rad 3:0 (2:0) na stadionu „Rajko Mitić” u 16. kolu Superlige. Golove za crveno-bele postigli su Milan Pavkov u 17. minutu, koji je rukom sam sebi asistirao kod pogotka, Ričmond Boaći je u 41. povećao na 2:0, a Srđan Spiridonović u 59. minutu postavio je konačan rezultat. Bila je ovo 14. pobeda izabranika Dejana Stankovića u dosadašnjem delu prvenstva, kojom su napravili dobru uvertiru za duel sa Hofenhajmom u Ligi Evrope u četvrtak. Zvezda je prva na tabeli Superlige sa 44 boda, Partizan je drugi sa 35, a Vojvodina treća sa 30 bodova.\nGENT - Fudbaleri Crvene zvezde pobedili su Gent sa 2:0, u četvrtom kolu Grupe L Lige Evropa. Zvezda je veoma blizu plasmana u drugu fazu takmičenja. Srpski šampion zauzima drugo mesto na tabeli sa devet bodova, dva kola pre kraja grupne faze, šest više od trećeplasiranog Slovana. Vodi Hofenhajm, koji posle pobede nad Slovanom u četvrtom kolu ima maksimalan učinak, dok je Gent poslednji bez boda. Strelci za Zvezdu u Belgiji bili su Njegoš Petrović u prvom i Nemanja Milunović u 58. minutu, prenosi Beta. Crvena zvezda će u sledećem kolu Lige Evropa dočekati Hofenhajm narednog četvrtka.\n25.11.2020 u 12:14\nEraković optimista pred meč sa Gentom\nCrveno-beli sutra gostuju belgijskom timu u 4. kolu Lige Evrope. Mladi fudbaler Strahinja Eraković rekao je da veruje u pozitivan rezultat u meču protiv Genta. „Veoma tešku i važnu pobedu za nas izvojevali smo u nedelju u Novom Sadu. Vojvodina je jedna od najboljih ekipa u Super ligi i sigurno je da smo, na neki način generalnu probu pred Gent uspešno završili. Sada se okrećemo sledećem izazovu, a to je belgijska ekipa“, rekao je Eraković za klupski sajt. Izabranici Dejana Stankovića posle tri runde su drugi u grupi L sa skorom od dve pobede i jednim porazom. „Upoznati smo sa svim njihovim osobinama, ali verujemo u sebe i u pozitivan rezultat. Mislim da možemo doći i do treće vezane pobede, jer smo do sada pokazali da možemo mnogo“, zaključio je Eraković. „Kao i pred svaku\n22.11.2020 u 19:44\nNOVI SAD - Fudbaleri Crvene zvezde su u gostima pobedili Vojvodinu 2:0, u derbiju 15. kola Super lige Srbije. Golove za Zvezdu su postigli Milan Gajić u 26. i El Fardu Ben iz penala u 75. minutu. Ovo je 13. uzastopna pobeda Zvezde nad Vojvodinom, koja nije osvojila bodove protiv Zvezde još od aprila 2016. godine. Zvezda je osvojila 41 bod i zauzima prvo mesto na tabeli, dok je Vojvodina treća sa 30 osvojenih poena. U narednom kolu, Zvezda će dočekati Rad, dok će Vojvodina gostovati niškom Radničkom, prenosi Beta.


Novi interaktivni internet sajt\nBeograd, 3. decembar 2012. – Predstavništvo kompanije LG Electronics u Srbiji lansiralo je novu zvaničnu internet prezentaciju, na kojoj će svi zainteresovani korisnici moći na brz i jednostavan način da se upoznaju o svim aktivnostima ove kompanije, kao i da dobiju sve neophodne informacije o novim proizvodima. Pored savremenog dizajna i reorganizovane strukture, unapređene su i funkcije pretraživanja i prikaza proizvoda.\n„Novim dizajnom i strukturom naše internet prezentacije želeli smo da korisnicima omogućimo što lakše i preciznije kretanje kroz sajt, kako bi za najkraće vreme pronašli ono što ih zanima“, izjavio je Branislav Jordanov, marketing menadžer predstavništva kompanije LG Electronics u Srbiji. „Kroz otvaranje posebnog korisničkog telefonskog broja za Srbiju, stalno poboljšanje naše servisne linije i lansiranje novog internet sajta, težimo da konstantno unapređujemo usluge kompanije LG na lokalnom tržištu.“\nJednostavnim unošenjem podataka, svi korisnici imaju i mogućnost besplatne dostave elektronskog biltena kompanije LG Electronics, putem koga mogu biti besplatno i redovno obaveštavani o promocijama i novim proizvodima. Sve dodatne informacije možete pronaći na novom internet sajtu www.lge.rs.


► Slovački šef policije odlazi sa funkcije, što su demonstranti zahtevali\nOstavku Gašpara demonstranti su tražili radi sprovođenja nezavisne istrage ubistva novinara Jana Kucijaka i njegove verenice, pošto dosadašnjeg šefa policije vide kao glavnu prepreku otkrivanju ubica i nalogodavaca ove likvidacije.\n"Šef policije je kompetentna osoba koja ima kvalifikacije da vodi policiju. Uviđamo, međutim, i to da se oko njegovog imena stvarao ogroman politički pritisak, a to nije dobro. Dogovorili smo se da ode sa funkcije 31. maja", naveo je Pelegrini.\nIako je Gašpar jutros rekao da nema nameru da podnese ostavku, i da njegov odlazak, pored "ulice" i opozicije, mora da zatraži i ministar unutrašnjih poslova, on je na konferenciji za medije s Pelegrinijem kazao da je očekivao da će premijer zatražiti od njega da ode.\nSvoju zabrinutost za istragu ubistva Kucijaka i generalno za novinare u Slovačkoj izraziće u četvrtak i Evropski parlament koji će, kako saznaje Euractiv.sk, u neobavezujućoj rezoluciji predložiti ono što demonstranti nedeljama traže na ulicama Bratislave i desetine drugih gradova - da istragu ubistva Kucijaka vodi međunarodni tim, pod komandom Europola i da ima potpuni uvid u dosije istrage.\nSukob policije i demonstranata u Tirani zbog rušenja zgrada\nNekoliko stotina demonstranata sukobilo se danas u Tirani s policijom kada su pokušali da uđu u parlament tokom protesta zbog odluke Vlade da sruši 317 zgrada zbog novog puta.


Nenad Prokić - Blic Online\nKomad Nenada Prokića tokom leta premijerno u Britaniji\nKomad srpskog dramskog pisca Nenada Prokića “Finger Trigger Bullet Gun” biće tokom predstojećeg leta premijerno izveden u Londonu i Birmingemu.\nPešić: Dačiću se podmeću afere\nVesna Pešić je u emisiji "Utisak nedelje" na B92 izjavila da se Ivici Dačiću podmeću afere u trenutku kad vodi pregovore s Prištinom i kada treba da dobijemo datum za početak pregovora s EU.\nČedomir Jovanović sazvao sastanak vrha LDP\nTvrdnje koje je na račun LDP izneo član GO Nenad Prokić neutemeljene su, kažu u toj stranci. Kako „Blic“ saznaje, predsednik stranke Čedomir Jovanović je za petak zakazao sednicu Predsedništva, a jedna od tema biće i “slučaj Prokić”.\nĐurić: Apsurdne Prokićeve tvrdnje\nPoslanik Liberalno demokratske partije (LDP) Bojan Đurić izjavio je danas da su neutemeljene i apusrdne tvdnje koje je u otvorenom pismu izneo član Glavog odbora stranke Nenad Prokić da je LDP izgubila oštricu u nastupu i ocenio da pismo uglavnom sadrži lične uvrede i diskvalifikacije.\nProkić: Za neuspeh LDP odgovoran Čedomir Jovanović i turbofolk izborna kampanja\nDveri tuže organizatore zbog "skaradne" izložbe\nDok organizatori Parade ponosa veruju da će 6. oktobra u Beogradu biti оdržana, iz Dveri poručuju da će, koristeći nenasilne metode, učiniti sve da parade ne bude i najavljuju tužbu protiv organizatora "skaradne" izložbe koja prethodi tom događaju.


Novi Samsung Galaxy A52 i A72 – vrhunska tehnologija po pristupačnoj ceni - Domino Magazin\nNaslovna Pri ruci Novi Samsung Galaxy A52 i A72 – vrhunska tehnologija po pristupačnoj ceni\nSamsung je danas predstavio najnoviju Galaxy A seriju telefona, odnosno modele A52 i A72.\n• Svestrana kamera – Korisnici sada mogu da prave kristalno jasne fotografije i video snimke, pomoću svestrane četvorostruke kamere od 64MP. Omiljene trenutke iz 4K videa korisnici mogu za samo par sekundi da pretvore u fotografije visoke rezolucije od 8MP, zahvaljujući 4K Video Snap opciji. Uz to, Scene Optimizer koristi veštačku inteligenciju da bi postigao najbolji kvalitet fotografija, uz pomoć optimalnih podešavanja za čak 30 kategorija fotografija i pozadina, poput hrane, pejzaža i kućnih ljubimaca.\n• Stabilna slika i danju i noću – Bilo da korisnici snimaju najnoviji plesni izazov ili trik sa skejtbordom, OIS (optička stabilizacija slike) zadužena je da fotografije i video snimci budu izoštreni i stabilni. Nema potebe za izbegavanjem snimanja pri slaboj svetlosti jer Night mode koristi multi-frame procesuiranje slike, tako da je krajnji rezultat odličan čak i u mraku.\n• Zabavni dodaci – Korisnici sada mogu da učine svoje snimke još zabavnijim, uz pomoć AR Emoji i My Filter opcija. Dodatno, mogu da primenjuju i AR Lenses opcije sa društvene mreže Snapchat, koristeći Fun Mode .\n• Još brže i svetlije – Uz stopu osvežavanja Super AMOLED displeja od90Hz na Galaxy A52 i A72, korisnici mogu da uživaju u omiljenim sadržajima i skroluju po društvenim mrežama, čak i kada su na otvorenom, zahvaljujući osvetljenju ekrana jačine 800 nita.\n• Prijatno gledalačko iskustvo – Displej poseduje ‘Eye Care’ sertifikat i automatski usklađuje toplinu boja na osnovu obrazaca korišćenja telefona pomoću ‘Eye Comfort Shield tehnologije, kako bi smanjio zamaranje očiju.\n• Sofisticirani dizajn – Nova Galaxy A serija donosi osveženi izgled koji je istovremeno jednostavan i elegantan, sa zaobljenim ivicama i minimalističkim kućištem kamere.\n• Bez brige o uređaju – Galaxy A52 i A72 otporni su na vodu i prašinu uz ocenu IP67. Pored toga, Samsung Care+ pruža trenutnu podršku i zagarantovano pokriće u neočekivanim situacijama poput oštećenja, kvarova, krađe ili gubitka telefona. Na kraju, Samsung Knox je tu da se brine o bezbednosti ličnih informacija korisnika u realnom vremenu.\n• Uživanje u premijum karakteristikama – Galaxy A52 i A72 dolaze sa važnim karakteristikama Galaxy ekosistema, poput stereo zvučnika unapređenih Dolby Atmos tehnologijom i eksterne memorije kapaciteta do 1TB . Takođe, redizajnirani One UI 3 donosi intuitivno korisničko iskustvo sa unapređenom brzinom i naglašavanjem važnih informacija.\n• Podrška održivosti – Samsung redovno evaluira proizvode i pakovanja kako bi otkrio nove načine za promovisanje održivosti. Prilikom pakovanja Galaxy A52, i A72 telefona, koriste se posebni kalupi za pulpu i papir, uz cilju smanjenja neiskorišćenog prostora.\n• Softverska ažuriranja – Samsung uvek teži da korisnicima pruži najnovije mobilno ažuriranje operativnog sistema. Tako je i sa novom Galaxy A serijom – A52,i A72 podržavaju tri generacije ažuriranja operativnog sistema i redovna bezbednosna ažuriranja u trajanju od minimum četiri godine .\n• A52 LTE (6/128 i 8/256) od 42.999 RSD\n• A72 LTE (6/128 i 8/256) od 54.999 RSD\nPrethodni članakBillie Eilish otkrila drastičnu promenu imidža\nSledeći članakKako da vam knjige uvek budu pri ruci – Isprobali smo Eden Books aplikaciju


Svega nekoliko građana Srbije jutros krenulo put Grčke | 013 info\nTanjug\tPon, 19/04/2021 - 12:07\n"Pozdravljam ovu odluku. Odlučili smo da s porodicom putujemo do Atine i da malo odmorimo od svega", rekao je za Tanjug ovaj Nišlija.\nBez kretanja po Grčkoj\nOd danas u 8.00 časova grčke granice su zvanično otvorene za građane Srbije, međutim, oni za sada neće moći da se kreću po Grčkoj, već će biti obavezni da idu samo u mesto u kojem su rezervisali smeštaj.\n"Takođe, svako ko putuje u Grčku mora da popuni PLF formular 24 sata pre dolaska u zemlju. I dalje će se sprovoditi nasumično testiranje turista. Gosti će morati da se pridržavaju svih restriktivnih mera koje važe i za državljane Grčke", rekla je Matićeva nedavno za ''Večernje novosti''.\nZa sada građani Srbije neće moći da se kreću po Grčkoj, već će biti obavezni da idu samo u mesto gde su rezervisali smeštaj.\nSrpski putnici mogu da pređu na dva granična prelaza sa Bugarskom, na Promahonasu i Nimfeji, a sve ovo važi do 14. maja.\nTakođe, ministarka Matić je za TV Prva potvrdila i saradnju između ministarstva i Kancelarije za IT, ali i svih turističkih agencija.\n"Svi koji su zainteresovani kada uplate aranžman mogu da se prijave i za prioritetno vakcinisanje", rekla je Matić.\nObavezni kući testovi biće obavezni u Grčkoj za zaposlene u javnom i privatnom sektoru, kako bi radnici mogli da se pojavljuju na radnim mestima, prenela je danas agencija ANA.\nGrčka vlada je objavila spisak delatnosti u kojima će radnici morati jednom nedeljno da se testiraju.\nTo su maloprodajne radnje (uključujući supermarkete i podrume pića), ugostiteljski objekti (kafići, restorani), finansijske i osiguravajuće kuće, saobraćajne službe (kopno, more, vazduh), čistači, frizeri, kozmetičari, radnici u kockarnicama i kladionicama.\nGranični prelaz između Albanije i Grčke zatvoren do 26. aprila\nGranični prelaz Kapštica između Albanije i Grčke ostaće zatvoren do 26. aprila, saopštila je danas policija u Korči.\nTo su odlučile vlasti u Grčkoj zbog trenutne epidemiološke situacije, prenosi portal Egtzit.\nKako se navodi, ulazak u Albaniju iz Grčke biće dozvoljen samo pešacima i kamionima sa teškim tovarom u periodu od 6 do 22 sata.\nAutobusima, taksiju ili bilo kom drugom putničkom vozilu nije moguć prelaz do daljeg.


Glasajte i pomozite osnovnoj školi u Sijarinskoj banji da dobije informatički kabinet – Info Centar Juga\nTelekom Srbija i ove godine poklanja 20 kabineta za informatiku školama iz četiri oblasti u Srbiji koje budu ostvarile najveći broj glasova.\nOva akcija se održava drugu godinu zaredom i opremu za informatički kabinet dobiće po pet najbolje rangiranih škola iz oblasti Sever, Beograd, Istok i Jugozapad. Glasanje je počelo 22. maja i trajaće do kraja meseca, tačnije do 31. maja u podne, kada će se znati koje škole su osvojile najveći broj glasova.\nU oblasti Jugoistok takmiči se osnovna škola iz Sijarisnke banje. Da biste pomogli osnovnoj školi “Sijarinska banja” da dobije informatički kabinet potrebno je da lajkujete Fejsbuk stranicu MTS-a (klikni ovde), a zatim i da glasate na OVOM LINKU. Glasa se za po jednu školu iz svake od četiri oblasti i moguće je glasati samo jednom dnevno, a kada prođe 24 časa, može ponovo da se pristupi aplikaciji i glasa.\nOva akcija sprovodi se u okviru projekta “Stvaramo znanje”, koji je pokrenut prošle godine povodom 20 godina postojanja kompanije “Telekom Srbija”. Projekat je kompaniji doneo Svetosavsku nagradu za izuzetan doprinos i kontinuirano ulaganje na polju obrazovanja.


Ercegovac sa velikim E (DVD) : DVD Zona Shop\n7.20 EUR ili 8.28 US$ ili 720.00 din\nSnimak predstave Pozorišta KULT, po pripovetkama glumca Dragutina Gute Dobričanina.\nTripo iz porodice Kundačina, Ercegovac i dušom i tijelom, nije ni po čemu poseban. On je samo običan čovek iz naroda u večitoj borbi sa vetrenjačama. Na jednostavan i duhovit način Tripo nam, kroz svoje memoare, kazuje šta ga je sve u životu "strefilo"...\n"Nijesam ja stio umakat' u mastilo što mi je do slave, ili što mislim da bi me neko trebao ovjekovečit'. Pišem, što mi zbog skučenog prostora ne more sve stat' na nadgrobnu ploču... Neka ovi spisi budu prošireno i dopunjeno izdanje moje spomen pločem a na nju prvo uklesujem:\nSAMOM SEBI ZA ŽIVOTA,\n"Ovu demokratiju svijet još nije gled'o. A neka, i jače su sile udarale, izdržaćemo mi i ovo blagostanje."\nglavna uloga: Predrag Milojević\nrežija: Aleksandar Volić\nspecijalni dodaci: intervju, biografije, foto-galerija\ndual PAL/NTSC, svi regioni\nIzdavac: Tangram Entertainment\nHalo, taksi (DVD)\nBraća po materi (DVD)


Reorganizovana Gradska uprava Kragujevca – INFO PLUS\nHome > Društvo > Reorganizovana Gradska uprava Kragujevca\nReorganizacijom Gradske uprave Kragujevca od 1. januara ove godine broj gradskih uprava je sa 13 smanjen na pet. Nova organizacija rada, prema rečima gradonačelnika Radomira Nikolića, rezultat je potrebe da se postigne maksimalna efikasnost i ekonomičnost u obavljanju poslova iz delokruga uprave, uz veći stepen kontrole i odgovornosti.\n“Imali smo 13 uprava zbog toga što smo prepoznali brojne probleme u funkcionisanju Gradske uprave, pa smo hteli da u skladu sa tim problemima definišemo i timove ljudi koji će da ih reše. Problemi su rešeni i sada smo koncipirali upravu tako da se nova organizacija poklapa sa vrstom posla. Mi ovo odavno imamo u planu, ali je sada sazrelo i vreme je da se organizacija rada menja”, poručio je Nikolić.\nInače, Kadrovskim planom zaposlenih u stručnim službama i posebnim organizacijama, koji je stupio na snagu 1. januara, planirani broj zaposlenih u 2020. godini iznosi 566.


RTS :: Muškarci u koferima nosili delove tela Kašogija?\nSvet Muškarci u koferima nosili delove tela Kašogija?\nponedeljak, 31. dec 2018, 17:16 -> 17:51\nTurska televizija emitovala je video-snimak na kojem se vide muškarci koji u rezidenciju saudijskog konzula u Istanbulu nose kofere, u kojima se navodno nalaze delovi tela ubijenog saudijskog novinara Džamala Kašogija.\nNeimenovani turski zvaničnik kazao je, bez objašnjavanja, da izgleda da je taj izveštaj tačan, navodi agencija i dodaje da je o tome izvestio i provladin list Sabah.\nKašogi je ubijen 2. oktobra nakon što je ušao u Konzulat Saudijske Arabije u Istanbulu, a njegovo ubistvo je izazvalo međunarodnu osudu, nezadovoljstvo i narušilo je međunarodni ugled saudijskog princa Muhameda bin Salmana.\nKašogi je bio poznati kritičar saudijskog princa, bio je i kolumnista Vašington posta koji se pošle godine preselio u SAD.\nSabah je izvestio da su koferi sa delovima Kašogijevog tela dovezeni u crnom minibusu oko 15 časova.\nTurski ministar spoljnih poslova je prošle nedelje rekao da radi sa drugim državama na premeštanju istrage o Kašogijevom ubistvu u Ujedinjene nacije.\n(ponedeljak, 31. dec 2018, 18:30) - anonymous [neregistrovani]


VESTI: „Najtvrđi“ albanski lobista stiže u Beograd da pritisne Srbiju? (video) - Sputnjik Srbija\nVESTI: „Najtvrđi“ albanski lobista stiže u Beograd da pritisne Srbiju? (video)\n13:28 02.07.2019 (osveženo 13:36 02.07.2019) Preuzmite kraći link\nU Beogradu sutra kongresmen Eliot Engel, jedan od „najtvrđih“ albanskih lobista u Vašingtonu. Da li je njegova poseta novi vid pritiska na Srbiju? Makron još jednom ponovio da odbija svako proširenje EU pre njene reforme. Da li su zapadni političari krili da proširenja neće biti kako bi ucenjivali zemlje Balkana? Obaranje turskog drona u Tripoliju i hapšenje šest turskih državljana ozbiljno zaoštrilo odnose Libije i Turske.


Ulaz u sedište Tužilaštva za ratne zločine u Beogradu\nTužilaštvo za ratne zločine podiglo je optužnicu protiv oficira Vojske Srbije Pavla Gavrilovića (1965) iz Leskovca i podoficira Rajka Kozline (1976) iz Beograda za ubistvo 27 civila u selu Trnje, kod Suve Reke na Kosovu, 25. marta 1999. godine, saopšteno je iz tužilaštva.\nU optužnici se navodi da su Gavrilović i Kozlina, kao nekadašnji pripadnici 549. Motorizovane brigade Vojske Jugoslavije, zajedno sa drugim, za sada nepoznatim pripadnicima Pozadinskog bataljona, ubili 27 civila, stanovnika sela Trnje - starije muškarce, žene i decu, a medju njima i dečaka starog četiri godine.\n"Gavrilović, koji je naredio napad na civile u selu, okupio je 25. marta 1999. godine svoje potčinjene starešine, medju kojima i Rajka Kozlinu, i izdao im naredjenje da se ubiju civili, rečima: 'Ne sme biti preživelih'", navodi se u saopštenju Tužilaštva za ratne zločine.\nPrema izdatom naređenju, to je značilo čišćenje sela i ubijanje njegovih stanovnika, preciziralo je tužilaštvo.\nSandra Orlović iz Fonda za humanitarno pravo kaže za RSE da su prvi zvanični podaci o ovom zločinu postali poznati javnosti na suđenju Slobodanu Miloševiću kada je svedočio jedan pripadnik 549. Motorizovane brigade, te da je pitanje zašto se na podizanje optužnice čekalo 11 godina protiv ljudi koje je njihov saborac, očevidac i učesnik tog zločina pomenuo još 2002. na sudjenju Miloševiću.\n“On je imenom i prezimenom pomenuo svoje nadređene koji su izdali naređenje da se selo Trnje očisti i da se niko od civila ne ostavi u životu. Dakle, na suđenju su se čula imena tih ljudi, to su Rajko Kozlina i Pavle Gavrilović, upravo osobe protiv kojih je tužilaštvo podiglo optužnicu”, navodi Orlović.\n“Druga vrsta prigovora”, kaže Sandra Orlović, “odnosi se na to da su optužnicom obuhvaćena samo dva lica iako je prema svim ostalim dokazima, dokumentaciji, svedočenjima vojnika 549. Motorizovane brigade u ovoj akciji učestvovalo između 80 i 100 pripadnika ove brigade. Takođe se može prigovoriti i činjenici da u optužnici nema pomena i optužnica nije podneta protiv komandanta 549. Motorizovane brigade generala Božidara Delića. Naprosto zvuči neverovatno da je jedan oficir direktno podređen generalu Deliću poslušao njegovo naređenje da zauzme selo a potom samoinicijativno naredio svojim vojnicima da ubijaju žene i decu u tom selu”.\nPrema optužnici vodnik Kozlina i ostale starešine podelili su vojsku u tri borbene grupe, koje su ušle u Trnje i tokom akcije napada lišili života najmanje 27 stanovnika sela. Gavrilović i Kozlina se terete za krivično delo ratni zločin nad civilnim stanovništvom.\nFond za humanitarno pravo podneo je još 2008. godine krivičnu prijavu za ovaj zločin protiv generala Božidara Delića i njegovih podređenih vojnika, oficira i podoficira a iste godine krivičnu prijavu protiv vojnika i oficira Vojske Jugoslavije podnele su i porodice žrtava.\n“Podsetiću da je u ovom zločinu ubijeno, prema našoj evidenciji, 36 civila među kojima su uglavnom žene, deca i starci, 19 osoba koje su tog dana poslednji put viđene žive u selu još uvek se vode kao nestale”, kaže Sandra Orlović.


Odobreni projekti vrijedni 2,6 miliona KM - GradPrijedor.com - Portal grada Prijedora\nHome»Društvo»Odobreni projekti vrijedni 2,6 miliona KM\nOdobreni projekti vrijedni 2,6 miliona KM\n18. maja 2018. 3 Mins Read\nAgencija za ekonomski razvoj grada Prijedora „PRED-PD“, tokom prošle godine, kod različitih donatorskih organizacija kandidovala je 12 projekata koji su odobreni, a čija je vrijednost oko 2,6 miliona maraka.\nVeliki broj ovih projekata trenutno se realizuje, a “PREDA” ih je kandidovala samostalno ili na zahtjeve Gradske uprave, organizacija, udruženja i preduzeća sa područja grada na Sani. U izvještaju o radu za 2017, koji su odbornici Skupštine grada Prijedora usvojili na posljednjem zasjedanju, iz ove Agencije su naveli da su imali još četiri pripremljena projekta koja nisu odobrena. Iz oblasti ekonomskog razvoja i privrede odobreno je osam projekata.\nNajviše novca, odnosno preko 715.000 KM biće uloženo u projekat „Infrastrukturno uređenje dijela poslovne zone Celpak”. Gradska uprava ovaj projekat finansira sa oko 346.000 KM, dok je ostalo donacija evropskih organizacija.\n– Projektom je planirana izgradnja dijela saobraćajnice u dužini od 403,5 metara, sa kompletnom infrastrukturom i instalacijama položenim u trupu saobraćajnice. Potom nabavka opreme i stavljanje u funkciju javne LED rasvete – navode u „PREDI”.\nDodaju da se od juna prošle godine, u saradnji sa školama i preduzećima, provodi projekat „Konkurentna znanja i vještine za održiva radna mjesta”, koji sa oko 460.000 KM finansira EU.\n– Projekat ima za cilj obuku 186 nezaposlenih osoba za deficitarna zanimanja u oblastima obrade metala i drveta, proizvodnje kože, obuće i tekstila, i proizvodnje hrane te zapošljavanje najmanje njih 40 – uvjeravaju iz ove Agencije.\nNavode da se u prošlih šest mjeseci realizuje i projekat „Međuopštinska saradnja Prijedora, Kozarske Dubice i Gradiške na razvoju instrumenata lokalnog ekonomkog razvoja”.\nIstiču da je odobren i projekat „Razvoj inovacionog poslovnog modela za sektor tekstil i odjeća” koji bi trebalo da uveže ove industrije na području Dunavske regije. Ovaj, kao i projekat „Jačanje socijalnih inovacija i preduzetničkog duha učenika srednjih škola Dunavskog makro-regiona“ trebalo bi da finansira „Interreg Danube Transnational Program”.\n– Projekat će na jedinstven način predstaviti dvije inovacije u proces obrazovanja učenika završnih razreda srednjih škola, odnosno online stručno – edukativne simulacije pod nadzorom nastavnika i tematska međuškolska takmičenja – najavljuju u „PREDI“. Smatraju da će ovaj projekat doprinjeti poboljšanju kvaliteta obrazovanja mladih u oblasti preduzetništva. Dodaju da je strateški partner ovog projekta Ministarstvo prosvjete i kulture RS.\nIz „PREDE” proteklu godinu ocjenjuju uspješnom i navode da su pratili javne pozive preko 100 donatorskih organizacija, te su o 40 javnih poziva vrijednosti 520 miliona maraka, informisali 91 zainteresovanu organizaciju.\nZa privrednike 640.000 KM podsticaja\nIz Agencije za ekonomski razvoj Prijedora „PRED-PD” kažu da su uz njihovu podršku, privrednici u prošloj godini od međunarodnih i domaćih organizacija dobili finansijski podsticaj u iznosu preko 640.000 KM. – U narednom periodu će jedna od značajnih aktivnosti Agencije biti, da u saradnji sa Zavodom za zapošljavanje, redovno informiše o mogućnostima dobijanja podsticaja za zapošljavanje novih radnika i pruži podršku svim subjektima koji iskažu interes za podsticaje – navode u „PREDI“.


Home / Put kroz Poglavlje 27 / Na putu ka otvaranju najzahtevnijeg i najskupljeg poglavlja\n16. Oktobra 2019. 16. Oktobra 2019. AdminLeave a Comment on Na putu ka otvaranju najzahtevnijeg i najskupljeg poglavlja\nPoglavlje 27, okarakterisano kao jedno od najskupljih i najzahtevnijih u pregovorima sa EU, uskoro bi moglo da bude na agendi evropskih zvaničnika. Ministarstvo za zaštitu životne sredine do kraja godine treba da pripremi pregovaračku poziciju za Poglavlje 27, koja će, nakon odobrenja Vlade, biti zvanično podneta u decembru 2019. godine.\nOčuvanje životne sredine za sadašnje i buduće generacije cilj je politika životne sredine EU. Ovom politikom se garantuje bolje zdravlje stanovništva, očuvanje prirodnih resursa, konkurentna privreda, bolji kvalitet života, kao i borba protiv klimatskih promena na globalnom nivou.\nPolitika EU u ovoj oblasti zasniva se na načelima preventivnog delovanja i načelu da troškove zaštite životne sredine treba da snosi privatno ili fizičko lice koje ugrožava životnu sredinu, a ne društvo u celini. Dalje, politika EU se zasniva i na borbi protiv narušavanja životne sredine na samom izvoru zagađenja, zajedničkoj odgovornosti EU i država članica i na uključivanju zaštite životne sredine u druge politike EU.\nPropisi EU u vezi sa životnom sredinom su izuzetno obimni i pokrivaju ovu oblast kroz sektore kao što su kvalitet vazduha, upravljanje otpadom, kvalitet vode, zaštita prirode…\nPrvi korak prilagođavanja EU standardima jeste prenošenje propisa Evropske unije u nacionalni pravni sistem. Nakon toga, EU politika podrazumeva adekvatnu primenu i sprovođenje ovih propisa i na nacionalnom i na lokalnom nivou.\nTakođe su neophodne značajne investicije za administrativne troškove, ulaganje u infrasutrukturu, kao i održavanje postrojenja.\nCilj je da se u Srbiji uspostavi održiv sistem zaštite životne sredine, kao i značaj za uključenost ove politike u ostale politike i sektore. Na ovaj način, obezbeđuju se preduslovi za bolje zdravlje stanovništva, bolji kvalitet života građana, očuvanje prirodnih resursa i konkurentnu privredu. Istovremeno, kroz pregovore treba obezbediti dovoljno duge prelazne periode kako bi se infrastruktura i postrojenja u Srbiji prilagodili zahtevnim standardima EU.\nPre otvaraja Poglavlja 27\nPodsetimo da je skrining otpočet 15. septembra 2014. a završen 21. novembra iste godine. Izveštaj o skriningu predstavljen je 8. juna 2016.\nPrvi nacrt Pregovaračke pozicije za Poglavlje 27 dostavljen je Evropskoj komisiji u junu prošle godine, a nakon korekcija i drugi šest meseci kasnije. Komisija je krajem februara poslala komentare koji nisu bili zahtevni i, nakon unapređenja, izrađen je finalni nacrt Pregovaračke pozicije, koji je u procesu konsultacija predstavljen SKGO i lokalnoj upravi, NVO i privredi sa Privrednom komorom Srbije. Naime, u komentarima je naglašeno da je potrebno uložiti više truda u poboljšanje u sektorima kvaliteta vazduha, industrijskih emisija, klimatskih promena i drugih, ali najviše u upravljanju otpadom.\nŠef Pregovaračke grupe 27, državni sekretar, Ivan Karić kaže da će proces zvaničnog podnošenja zahtevati odgovornost na visokom administrativnom nivou kako bi se odobrili planovi na kojima se zasniva pregovaračka pozicija, kao i zato što implementacija zahteva velika finansijska sredstva. Naime, samo za tri najskuplje direktive u sektoru voda i otpada je potrebno uložiti oko 7,2 milijarde evra.\nNakon otvaranja Poglavlja 27\nSrbija mora da prenese 200 propisa koji se odnose na zaštitu životne sredine (kvalitet vazduha i vode, zaštita prirode, industrijsko zagađenje) i upravljanje rizicima, upravljanje hemikalijama i borbu protiv klimatskih promena. Kako ističe Ivan Karić, ovi propisi iziskuju veoma skupa prilagođavanja u mnogim aspektima. Na primer, Srbija treba da sagradi 359 postrojenja za tretman otpadnih voda, kao i više od 10.000 kilometara kanalizacije, a ukupni troškovi rešavanja problema u sektoru tretmana otpadnih voda procenjuju se na 3,8 milijardi evra. Trenutno je tek 55 odsto populacije Srbije obuhvaćeno tretmanom otpadnih voda. Od toga se samo 7,3 odsto biološki tretira, a hemijski još manji procenat. Dalje, Srbija ima samo osam regionalnih i dve opštinske sanitarne deponije koje pokrivaju oko 30 odsto komunalnog otpada. Novi propisi o cirkularnoj ekonomiji nalažu do 2020. treba da se reciklira 50 odsto, a do 2025. godine 65 odsto otpada. Prema podacima za 2016, u Srbiji je reciklirano samo tri odsto komunalnog otpada. Uvođenje novog sistema tretiranja otpada takođe će koštati. Procenjuje se da će krajnja cena „prelaska na reciklažu” biti oko dve milijarde evra.\nProces približavanja evropskim standardima u oblasti zaštite životne sredine je izuzetno spor i veoma skup. Ukupnu cenu je teško predvideti, ali su stručnjaci slažu da će biti neophodno uložiti oko 15 milijardi evra u narednih 25 do 30 godina kako bismo uhvatili priključak s Evropom.\nZa priređivanje ovog teksta upotrebljeni podaci http://eukonvent.org\nPlanina u ravnici


Veče glamura i elegancije: 10 najlepših haljina s ovogodišnje dodele Oskara (FOTO)\nProvokativnih toaleta nije bilo, a najviše pažnje je privukla jedna pevačica (pogađate sigurno koja).\nSinoć je u Los Angelesu održana 91. po redu dodela prestižnih filmskih nagrada Oskar. Kao i uvek, u centru naše pažnje našle su se slavne dame i njihove toalete i još jednom je potvrđeno da je ovo najglamurozniji crveni tepih. Zanimljivo je da u noći dodele Oskara, provokativnih kreacija, dubokih dekoleta i neumesnih haljina gotovo da nema. Iako bi ova lista trebalo da je mnogo duža, izdvojili smo 10 haljina koje su nam najviše privukle pažnju I zaslužuju da budu u 10 najlepših.\nPoznata holivudska plavuša na dodeli je iznenadila sve svojom novom, smeđom bojom kose koja lepoj glumici pristaje sjajno. Osim frizurom, Šarliz nas je oduševila i prekrasnom svetloplavom haljinom s otkrivenim leđima i potpisom modne kuće Dior.\nPevačica je ukrala šou svojom skupocenom ogrlicom sa žutim dijamantom u vrednosti od 30 miliona dolara koju je pre nje nosila Odbri Hepbrn, a Gaga je prizvala holivudsku ikonu i svojom crnom Aleksander Mekvin haljinom koja je moderna varijanta one koju je Odri nosila u filmu Doručak kod Tifanija.\nNajupečatljiviju haljinu na dodjeli nosila je J.Lo. Pevačica se pobrinula da bude primećena u uskoj metalik srebrnoj haljini Toma Forda koju je iskombinovala i s jednako sjajnom zlatnom clutch torbicom.\nMotivacioni citati večne košarkaške legende Kobija Brajanta: "Inspirišite ljude da budu najbolji u onome čime se bave..."\nIrina Šajk prvi put progovorila o razvodu sa Bredlijem: "Mislim da sam sama kriva..."


Televizija Kanal9 - Otvorena nova pozorišna sezona u KST\nKnjaževsko srpski teatar jedan je od retkih u Srbiji koji može da se pohvali da je novu sezonu počeo premijerom. I na ovaj način pokazuje da je lider u ovoj oblasti i da pomera granice izborom tema i porukama koje one sa sobom nose.\nNovu pozorišnu sezonu u najstarijem pozorištu upotpunilo je I otvaranje izložbe fotografija umetnice Milanke Jelić koja nosi naziv Tragom sunca. Sama autorka ističe da u životu I umetnosti kojom se bavi korača samo sunanom stranom ulice, a fotografijama želi da prikaže starnost lepšom nego što zaista jeste.\nPrema rečima upravnika teatra, kragujevačku pozorišnu publiku do kraja ove godine očekuje još jedna premijera. Reč je predstavi Bašta sljezove boje, rađenoj po tekstu Branka Ćopića, a povodom stogodišnjice od njegovog rođenja


Info-bilten ERP KIM 10-05-03\nVapaj srpske dece iz Lipljana\nNASTAVLJA SE ETNICKI TEROR NA KOSOVU I METOHIJI\nSamo u poslednje tri nedelje zabelezen je niz novih incidenata koji pokazuju da se situacija u juznoj pokrajini Srbije ne samo ne menja na bolje vec postaje sve teza i neizvesnija\nGracanica, 10. мај 2003.\nNa Kosovu i Metohiji i dalje postoje dve realnosti koje jedna s drugom imaju malo sta zajednicko. S jedne strane cuju se zvanicne izjave pojedinih medjunarodnih predstavnika i lidera kosovskih Albanaca u kojima se govori o stalnom poboljsanju situacije i o potrebi da se sto pre prenesu odgovornosti UNMIK-a na lokalno stanovnistvo. S druge strane, za kosovsko-metohijske Srbe, a vecim delom i za druge ugrozene manjinske zajednice koje i dalje zive u opstadnom stanju, situacija ne samo da se ne menja na bolje, vec zivot realno postaje sve tezi, a buducnost sve neizvesnija.\nSTARICA NADJENA U LOKVI KRVI\nUoci vaskrsnjih praznika, na Veliki Petak 25. aprila albanski huligani surovo su pretukli Srpkinju Smiljku Andjelkovic (66) u njenoj kuci u Lipljanu. Napadaci su upali je oko 17 sati u kucu Andjelkovica i Smiljki Andjelkovic, koja je u to vreme bila sama, naneli teske telesne povrede. Kada je njen suprug Ljubinko Andjelkovic stigao kuci, zatekao je suprugu kako lezi u kuhinji u lokvi krvi, a krvava je bila i stolica kojom je, kako se cini, starica vise puta udarana u glavu. Prva pomoc joj je ukazana u bolnici 'Simonida' u Gracanici, gde su lekari konstatovali teske povrede lobanje. Porodica Andjelkovic je vec odavno izlozena pretnjama lokalnih albanskih ekstremista koji pod svaku cenu zele da otkupe njihov stan i prinude Andjelkovice da se isele iz Lipljana. Ovaj napad izazvao je dodatnu uznemirenost u ovoj opstini centralnog Kosova u kojoj preostalih par hiljada Srba vec cetiri godine zivi pod konstanim etnickim terorom albanske vecine.\nIstog dana albanski policajci, pripadnici Kosovske policije (KPS), bez ikakvog konkretnog razloga, gotovo pet sati drzali su konvoj srpskih autobusa i vozila na administrativnoj granici Kosova i Metohije kod Podujeva. Iako je konvoj imao redovnu pratnju KFOR-a, koja je trebalo da ih sprovede do Brezovice kako bi sa svojom rodbinom proslavili nastupajuce praznike, Kosovska policija nije dozvolila prolaz vozilima. Tek nakon intervencije predstavnice Eparhije rasko-prizrenske gdje. Svetlane Stevic u sedistu UNMIK policije u Pristini albanski policajci su pustili srpski konvoj da produzi svoj put.\nDELA SRPSKE KNJIZEVNOSTI U KONTEJNERIMA ZA SMECE\nIstog dana, kada su pravoslavni hriscani molitveno obelezavali dan Hristovog raspeca i golgotskog stradanja, stigla je potresna vest iz Gnjilana da su Albanci iz gradske biblioteke izbacili na smetliste oko 1000 knjiga na srpskom jeziku. Medju knjigama koje su se nasle u kontejnerima za smece mogli su se videti naslovi poznatog srpskog nobelovca Ive Andrica, Njegosa i pesnikinje Desanke Maksimovic. Nazalost ovo varvarsko delo koje podseca na paljenje knjiga iz vremena nacizma nije jedini slucaj ove vrste. Neposredno nakon zavrsetka rata 1999. godine i dolaska medjunarodne misije UN i KFOR-a na Kosovo i Metohiju hiljade srpskih knjiga izbacene su iz biblioteka kosovsko-metohijskih gradova u kojima zivi vecinsko albansko stanovnistvo i zapaljene. Slicno se postupalo i sa knjigama iz privatnih biblioteka koje njihovi vlasnici Srbi nisu na vreme stigli da evakuisu. Ovaj najnoviji anti-civilizacijski akt ponajbolje ilustruje stravicne obrise nove drzave koja se uspostavlja na ovim prostorima, nazalost pod upravom i pokroviteljstvom UN. Kosovski ombudsman, Poljak Marek Novicki naredio je hitnu istragu i zalozio se da se preostale srpske knjige zastite od unistavanja. Kao i u slicnim prilikama nijedan predstavnik kosovskih Albanaca nije osudio ovaj cin niti je izbacivanje srpkih knjiga na smetljiste u izazvalo bilo kakvu paznju albanske "intelektualne javnosti".\nUCESTALI ALBANSKI NAPADI NA SRBE U SUVOM DOLU\nSamo nekoliko dana posle praznika Vaskrsenja Hristovog, 3. maja, Milan i Milorad Jeftic, mestani Suvog Dola, sela u blizini Kosovske Mitrovice, povredjeni su kada je na njih namerno naleteo autobus kojim je upravljao kosovski Albanac. Medjunrodna policija odmah je uhapsila vozaca koji ovih dana treba da bude izveden pred sud. Samo tri dana kasnije (6. maja) autobus 'Kosmetprevoza' koji je prevozio djake srpske nacionalnosti na relaciji Kosovska Mitrovica-Suvi Do, kamenovali su Albanci. Povredjenih nije bilo, ali je autobus demoliran.\nSrbi iz Suvog Dola, ogorceni ucestalim napadima Albanaca organizovali su protest 7 maja i zatrazili efikasniju zastitu od albanskih ekstremista. Da bi rasterali 250 okupljenih Srba pripadnici danskog bataljona KFOR bacali su 'suzavac' na mestane ne obaziruci se na prisutne zene i decu. Tom prilikom je povredjena Gordana Jeftic, koja je potom u teskom zdravstvenom stanju prebacena u Medicinski centar u Kosovskoj Mitrovici. Osim toga, pripadnici KFOR-a su prema tvrdjenju lokalnih Srba oduzeli njihov autobus (koji je prethodnog dana bio kamenovan) i koji je do sada bio njihova jedina veza sa Kosovskom Mitrovicom.\nIstog dana, albanski ekstremisti naneli su teske povrede taksisti iz tog sela Dejanu Jefticu, od kojih se jos oporavlja u Medicinskom centru u Kosovskoj Mitrovici\nKOSOVSKI ZASTITNI KORPUS IPAK UMESAN U TERORISTICKI NAPAD\nU medjuvremenu, predstavnici UNMIK-a su konacno zvanicno potvrdili da iza postavljanja eksploziva na mostu u selu Loziste kod Zvecana stoje dvojica pripadnika Kosovskog zastitnog korpusa (KZK). Ova vest pojavila se u jeku sve intenzivnijih pokusaja predstavnika KZK da u javnosti stvore utisak kako ova organizacija treba da bude transformisana u buducu vojsku Kosova. Koordinacioni centar za Kosovo i Metohiju odmah je pozvao kosovske Srbe da ne ulaze u Kosovski zastitni korpus jer je on 'direktni naslednik Oslobodilacke vojske Kosova i organizacija koja stoji iza brojnih teroristickih napada na pripadnike srpske i ostalih nealbanskih zajednica'. 'Svi Srbi treba da budu svesni cinjenice', navodi Koordinacioni centar u svom saopstenju, da KZK pruza 'logisticku podrsku teroristickoj organizaciji ANA, odgovornoj za nedavne teroristicke napade na severu Kosova'. Nezvanicnu potvrdu da KZK zaista ima cvrste veze sa tzv. "Albanakom nacionalnom Armijom", koju je proslog meseca sef UNMIK-a stavio na listu teroristickih organizacija, dali su i medjunarodni predstavnici misije UN koji su obavestili javnost da se zbog umesanosti pripadnika KZK u teroristicki napad u Lozistu otkazuju programi obuke pripadnika Korpusa u inostranstvu. Po tvrdjenju lidera kosovskih Srba famozna ANA je u stvari fantomska organizacija iza koje svojim ljudstvom i logistikom u potpunosti stoji Kosovski zastitni korpus.\nOSKRNAVLJENO SRPSKO GROBLJE KOD VITINE\nNazalost, ovu crnu hroniku zavrsavamo i najnovijim primerom skrnavljenja pravoslavnog groblja u selu Zitinje kod Kosovske Vitine gde su nepoznate osobe potpuno su porusile jedanaest nadgrobnih spomenika. Po izjavi Zorana Stankovica, raseljenog lica, koji je smesten nedaleko od svog sela u susednom Klokotu, skrnavljenje nadgrobnih spomenika najverovatnije se desilo za vreme prvomajskih praznika, a medju porusenima je i spomenik njegovom sinu kojeg su albanski ekstremisti ubili pre 4 godine na kucnom pragu. Inace Srbi iz Zitinja morali su da napuste svoje selo u leto 1999. godine pod pritiskom lokalnih albanskih ekstremista i od tada u selu zive samo Albanci.\nU svim ovim slucajevima, kao po obicaju, potpuno je izostala odovarajuca reakcija kosovskih institucija koje izgleda vise brinu o tome kako da Pokrajina sto pre postane nezavisna albanska drzava nego u kakvim ce uslovima ziveti njeno stanovnistvo. Postovanje prava nevecinskog stanovnistva, red i poredak odavno su na margini interesovanja vodecih albanskih politicara koji svetu pokusavaju da prikazu potpuno drugaciju sliku koja ne odgovara stvarnosti na ovim prostorima i tako prikriju gorku istinu da je nakon 1999. na Kosovu i Metohiji uspostavljen rezim terora i etnicke diskriminacije koji traje sve do danas uz precutnu podrsku medjunarodnih krugova.\nZATVORENICI U SOPSTVENIM DOMOVIMA\nDa ovi najnoviji incidenti nisu izolovani slucajevi i izuzetak u kosovskoj stvarnosti potvrdjuje i najnoviji isvestaj americke organizacije za zastitu ljudskh prava "Amnesty Intrnational", objavljen u aprilu mesecu ove godine pod nazivom "Zatvorenici u sopstvenim domovima" u kome se detaljno prikazuje polozaj srpskog naroda i manjinskih zajednica na Kosovu i Metohiji u poslednje dve godine. U do sada najpotpunijem medjunarodnom izvestaju ove vrste detaljno se govori o napadima na nevecinsko stanovnistvo, unistavanju crkava i grobalja, etnickoj diskriminaciji i najbrutalnijem gazenju osnovnih ljudskih prava.\nU zakljucima ovog izvestaja sasvim jasno se istice da UNMIK i KFOR "nisu uspeli u svome radu da obezbede postovanje ljudskih prava ne preduzimajuci blagovremen i odgovarajuce akcije protiv njihovog krsenja" i apeluje se na predstavnike medjunarodne misije UN i KFOR-a da "pocinioce zlocina privedu pravdi i preduzmu efikasnije mere zastite ugrozenog stanovnistva".\nNakon proslomesecnog izvestaja Saveta Bezbednosti UN, u kome se mozda po prvi put ostrijim tonovima kritikuje ponasanje kosovakih Albanaca, a indirektno i sam rad misije UN koja tolerise divljanje ekstremista, ostaje nada da medjunarodna zajednica nece nastaviti da ignorise katastrofalnu situaciju koja vec cetiri godine postoji pod njenim protektoratom.\nKoliko ce ove reci kritike i upozorenja generalnog sekretara UN Kofi Anana naci odziva medju predstavnicima misije UN i KFOR-a, kao i medju lokalnim stanovnistvom ostaje da se vidi u narednim mesecima koji su od kljucnog znacaja za sudbinu ovog jedinog preostalog kriznog zarista na Balkanu.


Može se očekivati da FBiH izdvaja i 100 milijuna KM mjesečno za subvenciju doprinosa - Stolac.co\nMože se očekivati da FBiH izdvaja i 100 milijuna KM mjesečno za subvenciju doprinosa\nZa subvencioniranje doprinosa, prema predloženom tzv. "korona zakonu", Federacija Bosne i Hercegovine izdvajat će svakog mjeseca oko 100 milijuna maraka, rekao je u intervjuu za Stav v. d. direktora Porezne uprave FBiH Šerif Isović.\n- Vlada Federacije BiH predložila je Parlamentu Federacije BiH Zakon o ublažavanju negativnih ekonomskih posljedica, koji je pripremilo Federalno ministarstvo financija. Pretpostavljam da su ovim Zakonom predložene određene mjere u skladu s realnim mogućnostima Vlade. Prema svom sadržaju, Zakon se u najvećoj mjeri odnosi na mjere fiskalne politike, a najznačajnija stavka jeste subvencioniranje doprinosa na minimalnu bruto plaću od 590 KM ili dohodak od 407,10 KM. Ako se uzme u obzir da se, prema Prijedlogu Zakona, subvencija doprinosa može odnositi i na više od 350.000 radnika, može se očekivati mjesečno izdvajanje oko 100 milijuna KM. Također, Vlada priprema i prijedlog izmjena proračuna za 2020. godinu u okviru kojih će se osloboditi značajna sredstva za pomoć privredi. Mislim da je većina poslodavaca zadovoljna predloženim mjerama, ali s druge strane, mnogi od njih su nezadovoljni sporošću samog donošenja mjera, rekao je Isović.\n- Zbog neizvjesnosti koliko će ovo trajati i činjenice da je pandemija globalni problem, u ovom trenutku jako je nezahvalno praviti neke pouzdane procjene utjecaja pandemije na javne prihode i proračune BiH, Federacije BiH, županija, općina i fondova i mi za sada nismo pravili precizne procjene. Međutim, Porezna uprava prikuplja prihode za Federaciju BiH, županije i općine i već u ožujku ove godine u odnosu na ožujak prošle godine zabilježen je pad javnih prihoda koje prati Porezna uprava Federacije BiH od 70 milijuna KM, rekao je Isović. Kaže kako se nisu bavili službenom analizom jesu li pojedinačne tvrtke došle u situaciju da ne mogu izvršavati svoje obveze.\n- Postoje tvrtke koje su dobro poslovale a koje su odjavile sve svoje zaposlene ili više od 90 posto zaposlenih. Mislim da je veći broj tvrtki koje su bile na granicama svoje rentabilnosti, a koje su izgubile prihode, došao u poziciju da ne mogu izvršavati obveze prema radnicima i državi, zbog čega i vrše otpuštanje radnika, naglasio je Isović.


I Demokrate podržale Bojanića – Borba\nGlavni odbor Demokratske Crne Gore jednoglasno je dao podršku zajedničkom nestranačkom kandidatu opozicije, Mladenu Bojaniću, kojeg su predložile pojedine opozicione partije u Crnoj Gori.\nKako je saopšteno iz Demokratske Crne Gore u prisustvu Bojanića, su se obavezali da će cijelom infrastrukturom “najjače opozicione partije stati iza gospodina Bojanića na predstojećim predsjedničkim izborima i staviti mu na raspolaganje sve svoje ljudske i partijske resurse”.\n“Na ovaj način, Demokrate su dokazale iskrenost i održale riječ predsjednika Bečića da će bezrezervno podržati, kao svog, onog nestranačkog kandidata kojeg predloži parlamentarna opozicija, ne samo deklarativno već na svaki mogući način, stavljajući se potpuno na raspolaganje njegovom izbornom štabu. Mladen Bojanić je sada i definitivno jedini kandidat opozicije na predstojećim izborima za predsjednika Crne Gore, koji ima veliku šansu da pobijedi kandidata DPS-aa, i tako utre put konačnom slomu režima”, saopštile su Demokrate.\nGlavni odbor Demokrata je ocijenio da je ta partija spremna da zada “konačan udarac režimu i, na taj način, obezbijede konačno oslobađanje Crne Gore od trodecenijske vlasti Demokratske partije socijalista”.


Sportske.net - Maher Rajola i Leonardo sklopili trostruki posao, PSŽ dobio "najboljeg" na svetu!\nMaher Rajola i Leonardo sklopili trostruki posao, PSŽ dobio "najboljeg" na svetu!\nPara vrti tamo, gde...\nZnate već kako to ide kada je PSŽ na tržištu u trci za jednog igrača, a usput je on i Rajolin - pobediće onaj koji ima više para.\nTako je i u trci za potpis Đanluiđija Donarume!\nDok Juventus čeka ponude da bi prodao Vojčeha Ščesnog, a Barselona nema novca, a ni preterane želje da menja Ter-Štegena, Parižanima nije problem da na golu imaju i Donarumu i Kejlora Navasa.\nMladi golman koga je naš Siniša Mihajlović rizikujući otkaz bacio u vatru sa 16 godina će se suočiti sa jakom konkurencijom, Kejlor Navas je produžio ugovor i na njega Poketino takođe računa. Ali, Donaruma ima samo 22 godine i mnogo iskustva i vreme je na njegovoj strani.\nFabricio Romano, Niko Skira i brojni drugi pouzdani izvori preneli su da su Rajola i Leonardo sklopili dogovor po kom će Donaruma zarađivati 10+2 miliona evra kroz bonuse i dobiti ugovor do 2026. godine.\nNaravno, ni bonus za potpis neće biti problem za Parižane, navodno, Rajola traži čak 20 miliona evra za "pravo prvenstva prolaza" i potpis svog besplatnog agenta.\nZlatan Ibrahimović je pre neki dan opisao Donarumu kao "najboljeg na svetu", stoga Parižani znaju da nemaja za čim da žale.\nMeđutim, tu nije kraj. Rajola je iskoristio sastanak sa Leonardom da ispuni želju još dvojici svojih klijenata, u pitanju su Mois Ken i Ćavi Simons.\nKen ne želi da se vrati u Everton, naročito posle odlaska Karla Anćelotija, ali je problem što Englezi traže 40 miliona za njegov otkup što PSŽ ne želi da plati. Rajola će pokušati da pronađe dobitnu kombinaciju, a PSŽ mu ovako na neki način i duguje pošto je Donarumu odveo u Pariz.\nĆavi Simons je mladi vezista, dete Barselone, koga je Rajola uzeo pod svoje još kao tinejdžera i kao 16-godišnjika odveo kao slobodnog na "Park prinčeva". Navijači Barse su tog leta 2019. proklinjali predsednika Bartomeua koji nije želeo da ispuni visoke finansijske zahteve za klinca, Rajola nije mario što i Simons želi da ostane u klubu u kom je bukvalno od svoje šeste godine.\nSimons je inače rođen 2003. godine, već je debitovao za prvi tim Parižana i postepeno će ulaziti u prvi tim, a predviđaju mu strašnu karijeru.\nRajola je definitivno najveći pobednik, završio je Donarumu, uzeo 20 miliona i usput praktično ugovorio još dva ugovora za svoje klijente.